open-index/open-wikipedia-markdown huggingface dataset:
普拉塔河豚

**普拉塔河豚**（*Pontoporia blainvillei*），又叫做**拉河豚**（**Franciscana**，阿根廷，烏拉圭叫法）、**Toninha**（巴西人叫法）、**Cachimbo**、**拉布拉他河豚**等，分布喺南美洲東南面嘅大西洋海域。分類上佢係屬於河豚（河海豚）嗰類。係唯一住喺海嘅淡水河豚，不過都係比較鍾意住喺沿岸淡水海域。

## 分類
普拉塔河豚係拉河豚科裏面唯一嘅品種。**Paul Gervais**同**Alcide d'Orbigny**喺1844第一次描述呢類海豚，種名*blainvillei*係由法國動物學家亨利（Henri Marie Ducrotay de Blainville）改。

## 生理特徵
雖然普拉塔河豚係鯨豚類中其中一種最細條品種，但佢嘅咀係所有海豚之中最長（同體型相比）只係幼豚比成年嘅短好多。公身長大約1.6米，乸就有1.8米長。全身灰啡色。頭細，眼睛細，噴氣孔呈弦月狀，頸部有皺紋。背鰭好似脊骨咁伸延到尾部。肚嘅顏色比背脊淺色啲。尾末端好尖，中間凹位好明顯。

初生BB體重7.3至8.5公斤，成年嗰陣30-53公斤。懷孕期約10至11個月，5歲左右可以交配。有活到20歲嘅記錄。

## 分布及習性
目前已知嘅分布地係巴西嘅多瑟河，向南穿越烏拉圭，至阿根廷。最南邊嘅記錄係阿根廷嘅瓦爾德斯半島。但而家已經好少見。

人對普拉塔河豚嘅認識好少，因為佢哋嘅外型唔突出，性格又孤僻，唔容易俾人發現。只知佢係唯一會住響海邊嘅淡水海豚。大多數嘅目擊記錄都係響水深9米內，近陸地嘅地方。冬天好難見，有可能有季節性遷徙行為。1條或者5條一齊遊，游水好慢，浮上水面呼吸嗰陣只係露出好少身體。

一般會避開船隻，佢哋有可能係喺海床度搵魚，魷魚同蝦嚟食。咁長嘅咀亦有可能用嚟勃開，甚至拔走海草嚟搵食。天敵係殺人鯨同某幾種鯊魚（例如七鰓鯊）。見到佢哋時，呢類河豚就會停留喺海面或者貼近海面，郁都唔郁。

## 保育
普拉塔河豚屬於極度瀕危品種，因為漁網纏身令到佢哋大量死亡。雖然烏拉圭喺1970年代有大量捕殺依類河豚嘅記載，但呢十幾年嚟最嚴重嘅地區係巴西同埋阿根廷。

## 參考

*《自然珍藏系列：鯨與海豚圖鑑》貓頭鷹出版社，ISBN 957-9684-16-2

## 出面網頁
*ARKive - images and movies of the Franciscana ''(Pontoporia blainvillei)''
**Dolphins, Whales and Porpoises: 2002-2010 Conservation Action Plan for the World's Cetaceans*, Reeves, Smith, Crespo and Notarbartolo di Sciara. Available online at http://www.iucn.org/themes/ssc/actionplans/cetaceans/cetaceans.pdf.
*Convention on Migratory Species page on the La Plata Dolphin
嘉芙蓮 (遊戲)

《**嘉芙蓮**》（，）係由ATLUS開發，2011年2月17號發售嘅PlayStation 3同Xbox 360嘅動作冒險遊戲。本作亦係ATLUS第一款開發嘅HD遊戲。

## 概要
本作由《Persona系列》嘅開發小組以恐怖同成人為主題嘅動作冒險遊戲。

製作人、美術指導、歌曲都係由開發《Persona3》、《Persona4》嘅橋野桂、副島成記同目黑將司負責。而遊戲嘅動畫部份由Studio 4°C負責製作。

開場動畫嘅背景音樂就選用咗L-VOCAL嘅「Yo」。

喺2010年東京遊戲展中Konami嘅攤位中展出。

## 遊戲系統
主角偉信遊走噩夢同現實之間，而遊戲分為現實世界嘅冒險部分同噩夢嘅動作部分。冒險部分中需要偉信喺酒吧與朋友或者戀人進行對話。

而噩夢嘅動作部分會出現謎一樣嘅怪物，偉信只可以向上行，因為跌落去嘅結果就只有死=GAME OVER。

## 登場人物
;  偉信 / ヴィンセント / Vincent
: 配音員 - 山寺宏一
: 本作嘅主角。32歳嘅系統工程師。渴望享受一個人獨自生活，但因為被戀人嘉芙蓮迫婚而情緒低落。喺另一個嘉芙蓮嘅出現後令佢沉悶嘅生活產生咗變化。
; 嘉芙蓮 / キャサリン / Catherine
: 配音員 - 澤城美雪
: 喺遊戲標誌同插圖中出現嘅少女。金髮兩旁有短短捲髮。年齡22歲，牙科醫生。誘惑偉信發生一夜情。
; 嘉芙蓮 / キャサリン / Katherine
: 配音員 - 三石琴乃
: 偉信嘅女朋友，32歲，淺棕色嘅長髮，戴眼鏡，喺製衣公司工作。同偉信係中學時代嘅同學，五年前喺校友會重遇跟住重拍埋拖，正喺到認真考慮結婚，但因為男友嘅冷淡態度而抱怨。
; 奧蘭 / オーランド / Orland
: 配音員 - 平田廣明
: 偉信嘅老友，32歲。離咗婚。同樣係系統工程師。
; 莊尼 / ジョニー / Jonathan
: 配音員 - 子安武人
: 偉信同奧蘭嘅舊相識，32歲。喺阿爸一間易手汽車經銷公司工作。相信「婚姻要係同命運中嘅夥伴」。
; 杜比 / トビー / Tobias
: 配音員 - 谷山紀章
: 喺莊尼嘅同事。23歲，着住件藍色工作服。對年齡比自己大嘅酒吧女侍應有興趣。

## 睇埋
* Persona 3 Portable - 因為開發時間重疊，而且又係同一班製作人員，偉信以**「獨自飲酒嘅男人」**喺遊戲中出現。

## 出面網頁
* 嘉芙蓮 - CATHERINE - 官方網頁
* 《嘉芙蓮》宣傳片
* 《嘉芙蓮》宣傳片 第2彈

類:單機遊戲
霸王蛙

**霸王蛙**（*Conraua goliath*）係現時最大隻嘅青蛙。佢哋可以生到33厘米咁長，體重去到三公斤。呢種青蛙只係分佈喺西非喀麥隆同赤道畿內亞一帶。因為生存環境受到破壞，加上俾人捉嚟食同做寵物，數目下跌緊。

## 生理特徵
霸王蛙層又平又滑嘅皮，強而有力嘅後腳，同埋帶蹼嘅長腳趾，所以游水潛水都咁叻。顏色由藍灰色到綠色不等，同埋啡色斑紋，係配合佢居住環境嘅保護色。同其他兩棲動物最大嘅分別，係蛙公比乸大隻，鼓膜亦都大塊尐。

## 生活習性
霸王蛙一般好少離開水，如果喺陸上受到襲擊，會即刻跳去最近嘅溪流度避難。

霸王蛙有成15歲命。主要食蟹，其次係昆蟲，細隻嘅脊椎動物同其他細隻嘅青蛙。佢哋叫嘅聲好尖，不過同樹蛙唔同，佢哋冇聲囊。

## 生存環境
霸王蛙只係西非喀麥隆同赤道畿內亞一帶有。住響叢林嘅溪流。呢啲溪流通常有好高含氧量，溫度同濕度高尐。

## 繁殖
同其他兩棲動物一樣，霸王蛙都要經過蝌蚪嘅階段。水對佢哋繁殖好緊要。蛙公會喺河裏頭將啲尐石仔砌成半圓形，整生蛋嘅地方。雖然霸王蛙嘅繁殖知得唔多，非洲學者而家做多咗同霸王蛙有關嘅醫學研究。

## 同人類嘅關係

霸王蛙係西非原居民嘅其中一隻嘢食。而好多動物園同動物收集家，寵物商人會大批攞嚟賣。但直到而家都重未知道佢哋產卵嘅地方（只知喺雨季產卵），加上係易危品種，所以赤道畿內亞政府將佢哋嘅出口量減至每年300隻。

## 參考

*  Database entry includes a range map and justification for why this species is endangered
* Sabater-Pi, J. (1985). *Contribution to the biology of the Giant Frog (Conraua goliath, Boulenger).* Amphibia-Reptilia, 6(2), 143-153.
* 《自然珍藏系列：兩生爬行類圖鑑》貓頭鷹出版社，ISBN 957-469-519-0
* 《蛙蛙世界：香港兩棲動物圖鑑》天地圖書出版，ISBN 988-211-312-5

## 出面網頁

*Endangered Profile at AMNH
*

### 多媒體
*Photos of goliath frogs with people at Queensland Frog Society
*Conraua golaith at
嘉芙蓮

**嘉芙蓮**（**Catherine**）係英文名，可以解：
*威爾斯王妃嘉芙蓮
*嘉芙蓮一世 (俄國)
*嘉芙蓮二世 (俄國)
*嘉芙蓮碧格露
*嘉芙蓮 (遊戲)
西南官話

**西南官話**（），亦叫**上江官話**（）、**上江話**（），係中國官話一支，包括四川話、重慶話、雲南話等。可能係由於歷史嘅緣故，其中嘅湖廣片、桂柳片同粵語（廣州話）之間都有少少接近。
全粵詩

《**全粵詩**》（粵拼：Cyun4 jyut6 si1）係一本專門收以前嶺南一帶嘅詩人留低落嚟嘅詩嘅集，一共有三十冊，由嶺南美術出版社出版。

佢係至到而家規模最大，內容最全面嘅粵詩集。由地方嚟講，佢收錄咗廣東、海南、港澳同埋廣西嘅欽州同北海嘅詩。由時間嚟講，上自公元前嘅漢朝，一路去到 17 到 20 世紀嘅清朝時期，重收埋廿世紀頭嘅民國嗰陣嘅粵詩。目前，呢個集收咗明朝（14 至 17 世紀）同埋打前嗰啲詩。

## 點嚟
### 立項
1981 年九月，中共中央發文話要執返啲古書，將啲文化遺產留番低落嚟。呢個係好緊要，同後人有關係嘅嘢。於是咁就為古書整理指咗條路。 1983 年九月，教育部整咗個全國高等院校古籍整理研究工作委員會（簡單啲叫「古委會」），啲重點大學就整咗個古籍研究所。

1984 年九月，王季思起咗個中大古文獻所，係全國十七個重點古籍所中嘅一個，其中嘅嶺南文獻研究所係陳永正揸 fit 。陳永正出版過好多嶺南文學嘅著作，喺咁長嘅整理中，就想話整本《全粵詩》嚟。

1998 年佢向古委會立項，得咗。

### 艱難
接住落嚟就好艱難喇。之話 13 世紀（明朝時期）以嚟都有人整粵詩集，不過規模都係偏細，而今次呢本詩集系超過嗮之前嗰啲。而好多好矜貴嘅版本響國內大圖書館同港台或者係外國，要想整起嚟好難。同時，上面畀嘅經費又唔夠使，搞到成個計劃做吓停吓咁。

### 轉機
2002 年，廣東做咗文化大省，於是成件事就有轉機喇。喺 2003 年，廣東省政協常委嘅劉斯奮同張貴光省政協交份提案，話要睇重啲嶺南古書嘅整理，入面就傾到《全粵詩》。於是喺 2004 年上面畀咗筆大錢，再喺粵人嘅努力之下，卒之搞得快手咗，最後先至可以攞嚟出街。

### 接住落嚟
整完 17 世紀頭打上嗰啲詩，咁就輪到 17 到 20 世紀嘅清朝時期啲詩喇。嗰個時期時啲詩零舍多，嗰時嶺南有好多人得閒就寫詩，再加上離家下又近，留低嘅詩就好多羅羅喇。而家估計，大概篇幅係之前各朝代嘅總和嘅成兩倍幾。咁搞法，要去整本清朝時期嘅嶺南詩就仲艱難喇。

不過領頭人而家退咗休，人手又唔夠，一個二個又走嗮，搞到而家去整清朝粵詩集又開始停咗落嚟。

## 出面網頁
*《全粤诗》充分证明广东有文化
*《全粤诗》编纂工作：人手不足、资金匮乏
*《全粤诗》所收诗作将超过《全唐诗》
日本松雀鷹

**日本松雀鷹**（*Accipiter gularis*）係種猛禽。早期嘅分類學家曾經將佢同松雀鷹當係同一種，直到近年觀鷹者多咗，先開始加以分辨，但的確好容易同松雀鷹混淆。種名 *gularis* 嚟自拉丁文 *gula*，喉嚨咁解，學名全部意思係「有喉線嘅鷹」。

本松雀鷹有 23-30cm 咁長，乸大隻過公。公鷹嘅翼內面有沉色嘅紋（dark barred underwings），翼面有淺色嘅紋（lightly barred underparts）， 深色嘅背脊同紅色嘅眼。鷹乸就有黃色嘅眼，深色玟嘅肚腩。鷹仔就有啡色嘅背脊同胸前有條紋。

## 分布
繁殖地主要喺中國（包括台灣）、日本、韓國、西伯利亞。冬天會飛去印尼同菲律賓，係一種長途遷徙鳥。 

## 習性
日本松雀鷹係一種惡死、生猛嘅猛禽，成日喺空中主動挑釁其他猛禽。有時會發出同松雀鷹好似嘅尖細「啾啾啾~~」聲，好難分辨到。喺遷徙期間，日本松雀鷹成日同赤腹鷹同時出現，經常喺赤腹鷹嘅外圍獨自咁飛。

偏愛低海拔森林同農地之間嘅淺山疏林地帶，比松雀鷹更加鍾意開揚嘅平地。會一路飛一路捉雀仔食。

## 參考

*Photo blog 
*《香港及華南鳥類》ISBN 978-962-02-0360-2
*《香港鳥類圖鑑》ISBN 978-962-14-4100-3
*《猛禽觀察圖鑑》 ISBN 957-32-5901-x

## 睇埋
*香港鳥類
杜審言

**杜審言**（），字**必簡**，祖籍襄陽（家下中國湖北省襄樊），阿爸遷居洛陽鞏縣。大唐詩人。

杜審言係杜甫阿爺。杜審言好有才華，但恃才傲世。後生嗰時同李嶠、崔融、蘇味道合稱「文章四友」。唐高宗咸亨元年（公元670年）擢進士第，做隰城尉。後轉洛陽丞。武后聖歷元年（公元698年），坐事貶吉州司戶參軍。武則天好欣賞佢啲詩文，授著作佐郎，官至膳部員外郎。後來因為勾結張易之兄弟，被流放到峰州。冇耐之後召回任國子監主簿、修文館直學士。唐中宗景龍二年（公元708年）死，贈著作郎。

杜審言嘅詩多數為寫景、唱和以及應制之作，以渾厚見稱，杜甫話：「吾祖詩冠古。」工於五律，對近體詩嘅形成同埋發展，幾有貢獻。被後人評論為中國五言律詩嘅奠基者。佢嘅五律《和晉陵陸丞早春遊望》，俾明朝嘅胡應麟讚佢係初唐五律第一。佢嘅五言排律《和李大夫嗣真奉使存撫河東》，長達四十韻，係初唐近體詩中第一長篇。

類:大唐詩人
類:大唐官員
肥牛

**肥牛**係牛肉嘅一種，多數用嚟打甂爐，不過炒飯、炒菜、蒸蛋都好好味，甚至代替午餐肉整公仔麵都得。

肥牛多數係冰鮮肉切薄肉片而成，況且係牛肉，所以打邊爐好快就熟食得。

下價肥牛多數用到牛腩位，脂肪比較多；中高價肥牛就多數用到牛頸脊，油花比較均勻。
司馬紹

**晉明帝司馬紹**（），字**道畿**，係東晉第二代皇帝，元帝司馬睿個仔，得一個年號太寧（323年三月至326年正月）。廟號係肅宗。

司馬紹喺322年司馬睿死咗之後繼位。佢好擅長書法，又曾經微服出巡，喺平定王敦之亂時，親自查探王敦大營，並且喺324年徹底解決咗王敦引起嘅王敦之亂。平定咗之後佢又唔追究王敦班人馬，全力重用王敦嘅堂兄王導，致力處理好返同世家大族嘅關係。

太寧三年閏八月戊子（325年10月18號）司馬紹病逝，死嗰陣得廿七歲。

## 家庭
### 后妃
*皇后庾文君，生咗晉成帝、晉康帝

### 仔
*太子司馬衍→晉成帝
*吳王司馬岳→琅琊王→晉康帝

### 女
*南康公主司馬興男
*廬陵公主司馬南弟
*太平公主
*南郡悼公主

## 出面網頁
防火

**防火**係一種風險管理，嚮火災未發生之前做預防工作，將風險降低，避免火災發生。

防火工作包括：
*唔准喺貨倉、油站食煙
*煲湯唔好出街
*拜山唔好燒野草
*易燃物料咪亂放
咁嘅常識。

以前打更佬同埋而家消防員都成日教市民「風高物燥，小心火燭」。

## 睇埋
*滅火
林過雲

**林過雲**（），原名**林國裕**，又名**林友強**，係香港嘅連環殺手同強姦犯，外號「**雨夜屠夫**」。

佢喺1982年2月至7月之間殺咗四個女人，每次做案之後都會肢解死者、幫殘肢影相、制成標本，重攞去一間晒相鋪沖晒，同年8月18號喺灣仔一間晒相鋪被捕，佢最終被判死刑，喺1984年8月依照慣例改判終身監禁，而佢已經由赤柱轉往石壁監獄服刑。

## 睇埋
* 香港強姦案
黃鴻升

**黃鴻升**（，），花名**小鬼**，係臺灣男歌手、演員、節目主持人同作詞人。

佢係一位全方位藝人，每一方面都有成就，主持嘅綜藝節目《娛樂百分百》、《綜藝玩很大》一直叫好叫座。

平日得閒會打下籃球，球技唔錯嘅佢成日出席名人賽。

2020年9月16號喺屋企死咗，享年36歲。

## 參考

## 出面網頁

*
*
*
*
*
*
*
城巴1號線

**[[城巴]]1號線**係香港島一條巴士線，來往跑馬地（上）同埋中環（港澳碼頭），主要途經跑馬地、銅鑼灣、灣仔、金鐘、中環同埋上環等地。

## 歷史
### 戰前
1號線係香港島歷史最悠久嘅巴士線之一，1928年11月5號由香港電車公司開辦，來往西環同埋跑馬地，用嚟疏導電車客量。當時呢條線只係輔助線，冇冧巴嘅。開辦幾日後，電車公司將呢條線縮短到上環。

幾年後，當時嘅港英政府實行巴士專營權制度，中巴取得港島區專營權。呢條電車輔助線由1933年6月11號開始由中巴接辦，當時總站設喺中環皇家碼頭。一年後因渡輪服務重整而搬去卜公碼頭，1935年4月1號又再延長至西營盤。

### 戰後
路線喺第二次世界大戰期間停駛，直到1945年9月22號至重新開辦，來往銅鑼灣同埋中環碼頭，1945年10月延長至水街，1946年1月又縮短至中環街市，但仍然途經跑馬地。1946年5月12號又再將總站搬去中環統一碼頭。

### 1950年代
戰後初期，中巴唔夠資源，大部分都投放喺電車去唔到嘅地方，所以定線同電車大同小異嘅1號線班次唔係好密。1949年國共內戰，大批中國大陸難民逃到香港，香港人口急升，對1號線需求增加，中巴不斷加密1號線班次應付。1953年9月16號，往中環方向開始繞經跑馬地半山，奠定1號線開始深入跑馬地嘅基礎。

### 1960-70年代
1963年6月21號，1號線總站搬去蟠龍道（即跑馬地上，家下1號線總站），呢個改動對1號線影響深遠，以後嘅改動，都以當時嘅路線版本作為藍本。1960-70年代係1號線全盛期，當年中巴一引入雙層巴士，就投放到1號線行。1972年7月1號，中巴調整收費制度，將路線分為「市區平路路線」、「市區斜路路線」以及「郊區路線」，1號線收費由兩毫加到三毫。

### 1980-90年代
1980-90年代，1號線嘅對手開始增加，包括小巴、地鐵等，於是喺1980年2月3號加設分段收費，收「市區平路路線」收費。但幾年後，1985年5月31號地鐵港島綫通車，地鐵、小巴、電車同巴士互相搶客，但1號線處於劣勢，中巴逐漸削減1號線班次。期間亦多次搬總站，1980年搬去中環港澳碼頭、1987年搬去中環林士街。

1993年9月1號，政府將中巴26條巴士線交畀城巴接辦，包括1號線，並全線改派冷氣巴士行。城巴初時重派出12米巴士行，希望挽救1號線，但住喺跑馬地嘅居民唔多，兼且都係有錢人，冇乜人搭巴士。而且跑馬地地理環境唔啱12米車行，1號線好快就改用短身巴士。1999年8月22號，來往堅尼地城同埋跑馬地嘅5A線改為全日服務，而且只收港幣3.4，對當時收$5.1嘅1號線係一大打擊。

### 21世紀
2003年6月10號，新巴母公司周大福集團收購城巴後，重組旗下巴士線。當時，計劃1號線同5A線合併，並採用冧巴5A。兩線喺2004年5月31號合併，總站改為跑馬地（上）至堅尼地城（卑路乍灣），並降低全程車費。當時由於香港島區議員同埋民間團體認為1號有保留價值，因此城巴提供一段「適應期」，1號同埋5A線路線一樣但係用兩個冧巴，兩條線班次梅花間竹開出。呢次係1號線自1928年11月開辦後幾日撤出西區以來，再次踏足堅尼地城一帶。合併後嘅1/5A線，曾經係香港巴士史上首條有兩個路線冧巴嘅巴士線。當時卑路乍街一帶整緊路，呢項改動俾區議員投訴加重嗰帶交通擠塞，因此自2004年6月28號起堅尼地城總站搬去西寧街巴士總站，以減少班次延誤同埋方便管理。

後來，城巴進行民意調查，訪問咗千幾個乘客，結果顯示較多乘客揀「1號線」做永久嘅路線冧巴。由2004年11月28號起，路線1/5A永久稱為1號線。

2015年，因應西港島綫通車，本線延長到摩星嶺代替停辦嘅5號綫，同時同10號巴士新增八達通轉乘優惠畀乘客往來摩星嶺同銅鑼灣。

2024年，因應5B延長到摩星嶺，所以本線亦都縮到中環（港澳碼頭）。

## 行車資料

### 行車路線
***中環（港澳碼頭）開**途經：干諾道中，德輔道中，遮打道，美利道，金鐘道，軒尼詩道，菲林明道，灣仔道，摩理臣山道，體育道，黃泥涌道，成和道，藍塘道，箕璉坊，蟠龍道。

***跑馬地（上）開**途經：蟠龍道，藍塘道，成和道，景光街，山光道，黃泥涌道，摩理臣山道，灣仔道，菲林明道，軒尼詩道，金鐘道，德輔道中，干諾道中。

### 車站一覽

## 客量
本線係連接跑馬地至摩星嶺嘅唯一路線，而且途徑灣仔、中環等重要嘅商業區，亦都吸引咗唔少流水客，因此本線客量好大。下午繁忙時段往跑馬地方向經常喺灣仔已經滿到上唔到車。之後縮到中環（港澳碼頭）之後，如果去摩星嶺就要坐城巴5B線。

## 參考

## 出面網頁

*新巴/城巴官方網站–城巴1號線
艾德禮

**艾德禮**（**Clement Richard Attlee, 1st Earl Attlee**，）响1935年成為英國工黨黨魁，第二次世界大戰期間，佢一直係邱吉爾嘅助手，戰後出任首相，佢响任內一個重要決定係准印度獨立。

## 出面網頁

* 
*
J-BUS

**J-BUS**（ジェイ・バス株式会社）係日本一間巴士製造廠，主要出完整巴士。日野同埋五十鈴各佔一半股權。

J-BUS係喺2002年成立，為日野同埋五十鈴完整巴士生產合併做準備。2003年，日野旗下嘅日野車體工業（巴士生產部）同埋五十鈴旗下嘅五十鈴巴士製造被注入J-BUS旗下。2004年J-BUS、日野車體工業同埋五十鈴巴士製造三間公司合併。

J-BUS有兩間廠：一間喺石川縣小松市（前日野車體工業嘅廠，2002年啟用），專出日野設計嘅巴士，呢間廠亦係J-BUS嘅總部；另一間喺栃木縣宇都宮市（前五十鈴巴士製造嘅廠，1986年啟用），專出五十鈴設計嘅巴士。

## 產品
（以下所有產品名以開發嘅車廠行先）

### 現時
*日野S'elega／第二代五十鈴Gala（混能車只限前者）
*日野Melpha／第二代五十鈴Gala Mio
*日野Blue Ribbon Hybrid／第二代五十鈴Erga Hybrid（混能車）
*日野Poncho（第二代）
*五十鈴Erga（LV系）／日野Blue Ribbon II（天然氣車只限前者）
*五十鈴Erga Mio／日野Rainbow II

### 已停產
*日野Blue Ribbon City
*日野Rainbow／五十鈴Erga J
*日野Liésse／五十鈴Journey J
*第一代五十鈴Gala
*五十鈴Erga（LT系）

## 出面網頁
*J-BUS
三狼案

**三狼案**，係香港一單罪案。

响1959年6月，生意人黃應求（黃興桂嘅老豆，黃應士嘅阿哥）離開灣仔一間夜總會之後失蹤，隨後遇害。到咗1961年3月，事主阿爸亦俾人擄走，自稱野狼嘅綁匪勒索五十萬贖金，結果响1961年12月10號被警方拘捕，主犯其後被判繯首死刑。

類:香港命案
司馬熾

**晉懷帝司馬熾**（），字**豐度**，係西晉第三個皇帝，晉武帝司馬炎其中一個仔。

## 生平
司馬熾係喺晉朝立國之後出世，早期被封為**豫章王**。到晉惠帝司馬衷登基，爆發八王之亂，司馬熾原本擔任散騎常侍，但喺301年被廢。304年出任鎮北大將軍，同年俾司馬衷立為皇太弟。

307年司馬衷駕崩，司馬熾就登基即位。當時中原境內一啲少數民族開始建立自己嘅政權。311年匈奴人劉聰派兵攻入洛陽，晉懷帝逃走嗰陣被劉聰捉咗，史稱永嘉之亂。晉懷帝俾劉聰封為**會稽公**。

313年，晉懷帝喺一次酒席上俾人命令幫人斟酒，有晉朝舊臣爆喊，令到劉聰反感，結果用毒酒毒殺司馬熾，享年30歲。之後司馬鄴喺長安登基做西晉皇帝，就係晉愍帝。

## 屋企
*老婆
**梁蘭璧
**劉夫人
微型網誌

**微博**（**Micro-blogging**，**Microlog**）又叫**微網誌**、**微博客**，係一種允許用戶及時更新簡短文本並且可以公開發佈嘅博客形式。佢允許任何人閱讀或者只可以有用戶選擇嘅群組閱讀。隨著微博嘅發展，微博訊息可以通過短訊SMS、即時訊息軟體（如MSN、QQ等）、電子郵件、網頁（包括WAP頁面）。一啲微博重可以發佈多媒體內容。

微博嘅代表性網站係Twitter，呢個詞甚至成為咗微博嘅代名詞。

微博嘅內容不同於一個傳統嘅部落格，因為佢在聚集文件（例如：文本、音頻或者影片）係比典型部落格更加典型且微小。許多微博喺一個面對面嘅水平上提供短評論或者關於公司嘅份額新聞：產品同服務。

## 服務
在2007年5月，國際間計算總共有111個類似Twitter的網站。然而，最值得注意的是Twitter，呢個網站係喺2006年7月發起，Twitter嘅主要競爭對手是噗浪和Jaiku（已由Google）。

Pownce 整合了微博客加上檔案分享和事件邀請的功能，由 Digg 的創始人 Kevin Rose 和另外三位開發者共同發展。RAKAWA.NET提供文件並告知使用者每日的成就，基於這個問題點─你今天達成了什麼呢?

其他主導的社會網絡網站Facebook、MySpace、LinkedIn和Xing也有他們自己的微部落格，以狀態更新更著名。

### 國際間著名的微博客网站
*Twitter
*Google Buzz
*Identi.ca
*Jaiku
*Juick
*噗浪
*Posterous
*Qaiku
*Sideblog
*Soup.io
*Thumbcast
*Tumblr
*Tumblelog
*Twingr
*Yammer
*Yahoo! Meme

### 中文微博
#### 中國大陸
*飯否（2009年曾关停，2010年重启服务）
*嘰歪（已关停）
*嘀咕
*做啥
*新浪微博（覆蓋大中華地區，包括港澳臺）
*騰訊微博（前身係滔滔）
*網易微博
*搜狐微博
*人民微博
*華娛叨叨（已關停）
*TOM微博
*蘇州微博
*法律微博
*康盛微博
*同學網
*12530微博
*和訊微博
*9911微博
*雷猴
*人間網
*開心微博
*大圍脖
*Follow5
*微博U & I
*體壇微博
*茶缸微博
*鳳凰微博
*齊魯微博
*趕牛微博
*百度說吧
*139說客
*隨心微博
*大洋微博

#### 台灣
*噗浪
*無名嘀咕
*痞客邦Murmur
*巴布Buboo（2011年1月1號正式關閉）
*我在Wozai

#### 香港

## 参见
*博客
*Web 3.0

## 參考資料


## 外部連結
*Web 2.0 的嵌入式生存法則
*微博客應該知道的一些相關詞彙
*Twitter - 顛覆網路的微網誌代表作！
*优秀的开源免费微博客建站程序大放送
司馬鄴

**晉愍帝司馬鄴**，字**彥旗**，係西晉第四個皇帝。

## 生平
晉愍帝係晉武帝司馬炎個孫，未登基之前曾經被封為散騎常侍同埋撫軍將軍。晉懷帝會稽公喺洛陽俾前趙昭武帝捉咗之後，司馬鄴逃亡。313年晉懷帝遇害，晉愍帝喺長安（今日西安）登基。

當時西晉已經冇晒兵力，316年胡族人劉曜起兵攻打長安，並切斷長安嘅糧運，晉愍帝因此被迫投降。之後晉愍帝被封**懷安侯**，俾劉曜捉咗去平陽軟禁（俗語「虎落平陽被犬欺」就係咁嚟嘅），要幫人陪伴狩獵同埋洗杯碟做雜工。318年，懷安侯司馬鄴俾劉曜殺死。之後司馬睿喺江南登基做東晉第一位皇帝，就係晉元帝。

## 補充
正式史書《晉書》係寫晉懷帝個名做「司馬鄴」，但亦都有啲書寫成「司馬業」。
香港節

**香港節**係香港政府喺1969年、1971年同1973年喺香港舉辦嘅大型慶祝活動，係香港開埠以嚟嘅首次同類活動。

## 起因
香港政府舉辦香港節嘅主要目的，係由於1960年代香港經歷文化大革命引發六七暴動，香港政府需要疏導民怨同安撫民心，加強香港班後生對香港嘅歸屬感，重希望可以營造出歌舞昇平嘅氣氛。早喺1966年爆發天星小輪加價事件之後，港府喺1967年發表《九龍騷動調查委員會報告書》，建議提出「要利用青少年活動疏導青少年過剩嘅精力，作為預防社會騷動方法之一」。1968年，香港政府成立一個指導委員會，研究為香港安排一星期嘅娛樂嘅可行性。1969年初，委員會獲撥款200萬港元籌辦香港節。

## 內容
1969年12月6至15號，籌備超過7個月、耗資400萬港元嘅第一屆香港節正式舉行，响香港各地提供各式各樣嘅活動，參與人次超過500,000，當中重包括唔少外地遊客。一系列嘅活動以中國文化傳統為主題，性質主要係文娛康樂活動，重包括郵票、古董、書畫同花卉等展覽，亦有軍操表演、嘉年華會、舞會、時裝表演、歌唱比賽、環島競步同選美比賽等節目。亮燈儀式1969年12月9號喺尖沙咀舉行，彌敦道上演花車巡遊。1973年又製造極少量香港節紀念銀章，雙龍襯托維港同尖沙咀鐘樓景色，背面有香港節徽號。現時只有部分重存世，非常罕有。

## 結果
其後香港節喺1971年同1973年搞多兩屆，但規模細過第一屆，市民嘅踴躍程度亦大為減低。加上港府認為香港節已經達到佢嘅成效，故此之後就再冇舉辦。

## 睇埋
*家是香港
*開心香港
Ensignbus

**Ensignbus**係英國雅息士郡Purfleet一間公司。佢專做二手巴士買賣、開篷觀光巴士業務，並喺雅息士郡經營幾條巴士線，有時亦會派巴士去做鐵路替代服務。另外佢亦有一個巴士博物館，主要收藏前倫敦巴士。

## 史
Ensignbus喺1972年成立，初時主要接第啲公司嘅巴士服務合約。1979年，倫敦運輸局開始提早淘汰旗下嘅丹拿/利蘭Fleetline，喺往後幾年Ensignbus自己一間公司接咗其中近2000架，自此開始佢嘅二手巴士買賣業務。大部分經過檢查同埋所需嘅改裝之後就賣出去畀其他巴士公司，有啲更運咗出口。

1980年代，Ensignbus開始喺倫敦經營開篷巴士業務，後來Ensignbus收購London Pride Sightseeing並將佢發大嚟做。經過激烈競爭，去到1998年Ensignbus賣London Pride Sightseeing嗰時，喺倫敦經營開篷觀光巴士業務嘅差唔多只淨番London Pride Sightseeing同埋大巴士公司。

同樣喺1980年代，Ensignbus開始經營倫敦嘅合約巴士線，1990年Ensignbus將倫敦合約巴士業務賣畀香港嘅北海集團並改叫Ensign Citybus（後來改叫首都城巴，Capital Citybus。後來賣畀第一集團成為First Capital，再同First CentreWest整合成First London）。1998年開始，Ensignbus再次經營倫敦合約巴士線，但Ensignbus喺1999年將佢賣咗畀Town and Country Buses。

1998年，Ensignbus設立新牌子City Sightseeing，喺世界多個地方開展開篷觀光巴士業務。呢啲業務之中，有啲係Ensignbus自己擁有，有啲係由第啲公司買個經營權嚟做。喺City Sightseeing業務擴充期間，Ensignbus喺2000年買返London Pride Sightseeing，2001年London Pride Sightseeing同Arriva旗下嘅The Original London Sightseeing Tour（The Original Tour）合併。2002年，Ensignbus收購City Sightseeing嘅競爭對手Guide Friday。2011年初，Ensignbus將City Sightseeing賣畀西班牙City Sightseeing Worldwide SL，但就留番City Sightseeing喺澳洲悉尼、意大利同埋美國華盛頓特區嘅業務。

2004年開始，Ensignbus喺雅息士郡開辦巴士線，往後再接多幾條巴士線，業務一路做到而家。

2023年，第一集團收購Ensignbus，而旗下嘅古典巴士就繼續由創立Ensignbus嘅Newman家族持有。

## 參考

## 出面網頁
*Ensignbus
空凳

《**空凳**》係一首香港1980年代嘅廣東話流行歌，作曲林敏怡，填詞林振強，歌手夏韶聲，當年《空凳》曾經得獎。歌詞寫「睹物思人」「人去凳空」嘅傷感，老豆坐過一張凳，諗起當年同佢促膝而坐，質問自己：「……，為何想講的從前不說清楚」（…點解想講嘅，以前唔講清楚）？

## 參考
*夏韶聲 danny-summer
*相见恨晚：夏韶声！
騎膊馬

**騎膊馬**係一個人騎喺另一個企喺嘅人膊頭上嘅動作。係玩雜技成日見嘅動作，幾個人去到三四層咁高，而平時見多數係細路騎大人，喺多人嘅場合可以畀個細路睇高啲遠啲，又當係拎細路，唔使抱或孭，或者純粹係𢭃個細路開心。之不過，因為做呢動作令兩個人重心高咗，好考平衡力，細路大人騎膊馬都有一定嘅危險。

## 拎
*細路玩騎膊馬
Scania N-series

**Scania N-series**係瑞典Scania喺2006年推出嘅一系列後置引擎巴士，取代咗以往嘅N94。

N-series可以配Scania DC9九升五汽缸引擎，符合歐盟四型以上排放標準，副引擎係打橫擺喺車尾。佢可以整成城市巴士（N230UB/N270UB/N310UB、掛接版N270UA/N310UA、雙層版N230UD/N270UD）。
Scania K93

**Scania K93**係瑞典Scania喺1988年推出嘅一系列後置引擎巴士，取代咗Scania K92。

K93副Scania引擎係打直擺喺車尾，容量係9升。佢可以整成單層巴士**K93CLB**/**K93CRB**。

Scania K93喺1998年俾Scania K94取代。
Scania K113

**Scania K113**係瑞典Scania喺1988年推出嘅一系列後置引擎巴士，取代咗Scania K112。

K113副Scania引擎係打直擺喺車尾，容量係11升。佢可以整成兩軸嘅**K113CLA**/**K113CLB**/**K113CLP**/**K113CRA**/**K113CRB**，三軸嘅**K113TLA**/**K113TLB**/**K113TLP**/**K113TRA**/**K113TRB**同埋四軸嘅**K113TRBL**。

Scania K113喺1998年俾Scania K114取代。
死亡遊戲

《**死亡遊戲**》（；；），開拍初期叫《**死亡的遊戲**》（；），係李小龍主演同有份諗嘅一齣戲。李小龍死時拍咗三分之一，嘉禾娛樂重頭寫過個故仔，用替身演員拍返剩返部份，同剪接幫補，用咗兩年，1978年公映。

李小龍喺片中着住嘅黃色戰衣同雙截棍打嘅一幕，更成為經典。

## 睇埋
*《死亡塔》（又叫《死亡遊戲Ⅱ》）

## 拎
* 死亡遊戲 - 互聯網電影資料庫
鄭丹瑞

**鄭丹瑞**（**Cheng Tan Shui, Lawrence**，），綽號**旦哥**（「旦」同「丹」字發音接近），身高，係香港DJ、電台節目前總監，做過電影監製、導演、編劇、演員同埋專欄作家。2020年佢創辦健康生活平台**健康·旦**。

## 簡歷
鄭丹瑞喺香港出世，鄉下廣東惠州。佢嚮聖保羅書院同埋香港浸會學院傳理系畢業。

鄭丹瑞主演廣播劇（1986年）《小男人周記》男主角阿寬出名，又做過香港商業電台營運總裁。2005年開智者創意策劃廣告公司。

## 演出作品

*無綫電視劇集
**金牙大狀（1993年）
**金牙大狀II
**香港人在廣州（1997年）
**赤沙印記@四葉草.2（2004年）飾 葉樹高
**高朋滿座（2006年－2007年）

*ViuTV劇集
**《野人老師》（2022年） 飾 李世豪

*無綫電視節目主持
**小男人週記
**現代審死官
**智在必得
**橫掃千金（2003年－2004年）
**翡翠歌星賀台慶
**勁歌金曲頒獎典禮
**香港小姐競選
**向世界出發-第三輯（2008年）

*now香港台節目主持
**Home Sweet Home（2008年12月13號－）
**快樂的eGG（2009年6月13號－9月26號）

*香港賽馬會節目主持
**放眼馬世界（2010年－）

*司儀
**亞洲電視亞洲小姐競選（1985年、2009年）
**2010年香港電影金像獎頒獎典禮（2010年4月18號）

*電視劇（其他）
**計中計狀元才

*電台節目主持
**技能訓練中心
**爸爸早晨媽媽早晨
**輕談淺唱不夜天
**三個小神仙（同林珊珊同埋何嘉麗拍檔）

*電影
**喝采（1980）
**第三隻手（1981）
**童軍樂（1981）
**代代風流代代春（1981）
**鼓手（1983）
**害時出世（1983）
**緣份（1984）
**天使出更（1985）
**老友鬼鬼（1985）
**歡場（1985）
**錯點鴛鴦（1985）
**神奇兩女俠（1987）
**一屋兩妻（1987）
**三對鴛鴦一張床（1988）
**吉屋藏嬌（1988）…勁哥
**南北媽打（1988）
**群鶯亂舞（1988）
**八星報喜（1988）
**三人世界（1988）
**精裝追女仔之3狼之一族（1989）
**求愛夜驚魂（1989）
**奇蹟（1989）
**小男人周記（1989）
**相見好（1989）
**再見王老五（1989）
**小小小警察（1989）
**亂世兒女（1990）
**漫畫奇俠（1990）
**錯在新宿（1990）
**吉星拱照（1990）
**神探馬如龍（1991）
**我老婆唔係人（1991）
**大鬧廣昌隆（1991）
**太子爺出差（1992）
**吳三桂與陳園園（1992）
**噴火女郎（1992）
**武狀元蘇乞兒（1992）
**機Boy小子之真假威龍（1992）
**笑八仙（1993）
**黃蜂尾後針（1993）
**風塵三俠（1993）…毛周朱
**新難兄難弟（1993）
**暴雨驕陽（1994）
**新男歡女愛（1994）
**姊妹情深（1994）
**金枝玉葉（1994）
**追女仔95之綺夢（1995）…梁開
**搶閘媽咪（1995）…林志穎
**救世神棍（1995）
**精裝難兄難弟（1997）
**G4特工（1997）
**風雲─雄霸天下（1998）…文丑丑
**野獸之瞳（2001）
**金雞2（2003）
**六樓后座（2003）
**六壯士（2004）
**虫不知（2005）
**阿嫂（2005）
**半醉人間（2006）
**戲王之王（2007）
**一半海水，一半火焰（2008）
**分手說愛你（2010）
**綫人（2010）
**抱抱俏佳人（2010）
**傾城之淚（2011）
**低俗喜劇（2012）
**過界（2013）
**分手100次（2014）
**港囧（2015）
**小男人週記3之吾家有喜（2017）
**失衡凶間（2022） 飾 Ronald
**得寵先生（2024） 飾 任春佳
**臥底的退隱生活（拍緊）飾 熊爺

## 參考

## 出面網頁
* 
* 
* 
* 

類:前無綫電視男藝員
司馬衍

**晉成帝司馬衍**（），字**世根**，係東晉嘅第三代皇帝，晉明帝個仔，廟號顯宗。

晉成帝係喺325年即位，因為太細個，要由庾太后、大臣王導同埋庾亮去輔政。到慢慢大個咗，就開始親政，頒布咗《壬辰詔書》，禁止世家士族私自佔有山川大澤，限制大臣個影響；341年又以土斷方式，將由北方移居過來嘅大族編入戶籍以增朝庭稅收。

342年晉成帝過身，死嗰陣得廿二歲。

## 家庭
### 亞爸
*晉明帝司馬紹

### 細佬
*晉康帝|司馬岳

### 仔
*晉哀帝
*晉廢帝
司馬岳

**晉康帝司馬岳**（322年－344年），字**世同**，係東晉嘅皇帝，晉明帝個仔，亦係晉成帝個細佬。

晉康帝早喺細個嗰陣已經被封王，到342年晉成帝死咗之後，喺大臣庾冰、庾翼擁立之下，晉康帝就以晉成帝細佬身份承繼東晉大統。但係過多一兩年，晉康帝就病死咗，死嗰陣得廿三歲。

## 家庭
### 阿爸
*晉明帝司馬紹

### 阿哥
*晉成帝司馬衍

### 仔
*晉穆帝司馬聃
天水圍游泳池

**天水圍游泳池**（）係香港新界元朗區天水圍嘅一個公眾游泳池，喺天柏路1號，由香港康樂及文化事務署管理。

## 設施
*訓練池
*習泳池
*嬉水池
*家庭更衣室

## 開放時間
### 夏季（4月至10月）
*第一節：上晝6:30至中午12:00
*第二節：下晝1:00至6:30
*第三節：晚上7:30至10:00
（暫停開放時段：中午12:00至下晝1:00；下晝6:30至7:30）

## 大清潔日
逢禮拜四（如果大清潔日係公眾假期，游泳池會照常開放，而大清潔日會改喺嗰個禮拜嘅禮拜五進行）

## 入場費
* 全費
** 星期一至五：HK$17   
** 星期六、日同埋公眾假期：HK$19
* 優惠收費
** 星期一至五：HK$8   
** 星期六、日同埋公眾假期：HK$9

## 禁煙安排
唔食得煙。

## 出面網頁
*康樂及文化事務署－天水圍游泳池
沙格拿

**沙格拿**（）係法國一位前職業足球員。佢喺歐塞爾開展球員生涯，之後喺2007年加盟阿仙奴。

## 出面網頁
* 3. Bacary Sagna | Players | First Team | Arsenal.com
舊南海縣社區

**舊南海縣社區**係位於廣州越秀區六榕街嘅社區，處於廣州中心地帶，有好多文物古蹟。面積0.07平方公里，有1400幾戶，4300幾人。

## 文物古蹟
* 六榕寺
* 吊碑井
* 《大公報》報社舊址
* 《文匯報》報社舊址
* 陳濟棠公館
* 惠吉東、惠吉西華僑老屋
* 將軍府（家下嘅迎賓館，喺佢東面）

## 個名點嚟
清代之前嘅廣州係冇直接設署嘅，係分畀番禺同南海兩個縣嚟管。以家下解放路做界，條路打東歸番禺縣管，打西歸南海縣管。而舊南海縣社區試過係明清南海縣衙所在，所以就噉嗌呢個名。

## 文化同歷史
* 歐陽山嘅《三家巷》攞呢度做原型地，亦都係改編同名電影嘅外景地
* 百福泉水井嘅古仔
* 中西結合嘅華僑老屋，因為以前呢度嘅人多數係小資產家，所以曾經嗌做小資街。

## 出面網頁
*走进旧南海县社区
*旧南海县社区改造保留古城风韵 市民满意
天麩羅

**天麩羅**，（音てんぷら，英語拼音 Tenpura），俗寫係**天婦羅**，原本係指日本油炸嘅嘢食，通常用蝦或者菜，外層包麵粉同雞蛋溝埋嘅脆漿，炸到金黃色。

## 歷史

天麩羅呢個名喺日本江戶時期已經使用，一般認為，天麩羅係喺16世紀時葡萄牙傳教士傳入日本，背景係葡萄牙人喺大齋期期間因禁食獸肉，只可以食海鮮，所以用魚代替肉而烹煮嘅一種嘢食。拉丁文「ad tempora quadragesima」就係「守大齋期」嘅意思。呢種食品後來喺日本逐漸流行起嚟。拉丁語系葡萄牙語嘅tempero發音，寫成日本發音てんぷら，就變成天麩羅。

天麩羅首次出現喺日本文獻之中，係寬文9年（1669年）嘅《食道記》。一般認為，最先記載天麩羅製作方法嘅文獻，係1748年出版嘅《歌仙の組糸》或者係1746年出版嘅《裏白精味集》。但係，詳細記載現代嘅天麩羅料理方法就係喺1671年出版嘅料理獻立抄裏面。

## 演變

傳統嘅日式天麩羅，係將海鮮例如魚、貝類、蝦，或者蔬菜，用小麥粉同埋蛋混合嘅澱粉漿包住油炸，例如炸蝦、炸番薯等。但係喺唔同嘅地方，製作方法甚至個名都會有啲唔同。

### 日本
#### [[關東地方]]
關東天麩羅係將魚貝類或者蔬菜等，醮喺用雞蛋同麵粉溝埋嘅脆漿，然後進行油炸而成。特點係海鮮比例高，用芝麻油炸（有時會混入大豆油），油溫唔高，需要炸嘅時間比較長，製作出嚟嘅天麩羅油重色濃得多。

#### [[關西地方]]

關西天麩羅用嘅醮漿係用水同埋麵粉，蔬菜比例高，用熱油炸，時間短，製作出嚟嘅天麩羅顏色清涼，口味清淡。

除咗一般常見嘅天麩羅，**[[薩摩炸魚餅|薩摩揚げ]]**（音さつま揚げ，英語拼音Satsumaage）呢種用魚肉做成漿、加入調味料同埋碎蔬菜，製成圓餅狀或者長形去油炸嘅食品，喺關西亦都稱為天麩羅（てんぷら），但係同樣嘢食喺關東地方仍然叫薩摩揚げ，喺東海地方就叫做はんぺん（英語拼音Hanpen，意思係「半片」或者「半平」）。食用薩摩揚げ嘅方法，會喺上面撒啲海鹽，或者沾混合醬油、高湯等嘅調味料食用。而傳統嘅天麩羅一般會再配上磨碎嘅蘿蔔泥，而且炸好就趁熱食，亦可以配其他菜製成便當，或者同蕎麥麵一齊做早餐。

### 臺灣
臺灣日據時期因為留喺北部嘅人較多，所以西北部地方會直接將天麩羅（てんぷら）音譯成**甜不辣**。但係隨住關西地方同樣稱為天麩羅嘅薩摩揚げ傳到臺灣，為咗唔同關東地方嘅天麩羅混亂，就將呢一類魚漿製品直接叫做甜不辣或者**黑輪**，以作區別。加上料理方式同埋南北文化唔同，就出現咗同一種嘢食，但係唔同名稱嘅現象，綜合嚟講：
* 天麩羅 - 日本傳統嘅天麩羅，係用魚蝦或者蔬菜醮麵粉同埋水或者蛋溝埋嘅漿嚟炸，而家多數只係喺餐廳中販賣。臺灣北部會將油炸製成餅狀嘅魚漿加工食品，都叫做天麩羅，但南部就會叫黑輪。
* 甜不辣 - 指製成長條狀嘅魚漿加工食品。較多高湯熬煮嘅關東煮料理方式，亦有用燒烤產生酥脆嘅料理方式。
* 黑輪 - 臺灣南部會將圓餅狀嘅魚漿加工食品叫黑輪。常見於臺灣夜市攤檔，可以用燒烤或者用關東煮方式料理。

### 香港
天麩羅指嘅係日本關東傳統嘅天麩羅，唔係さつま揚げ。市場可以買到未煮炸嘅魚漿製品，無論賣相口感都同臺灣嘅甜不辣、黑輪好相似，但係會叫做魚條、魚手指或者魚餅。

### 歐洲

歐洲國家有類似天麩羅嘅料理方法，多數用於甜食，例如用奶油麵糊包裹生果（蘋果、香蕉、菠蘿等），或者用雪糕油炸（參考：）。

葡萄牙仲有嘢食喺，意思係「菜園嚟嘅小魚」，呢種料理方法同天麩羅嘅起源有關。

## 註

## 參考

## 睇埋
*天麩羅飯（天丼）

## 出面網頁
日野Rainbow

**日野Rainbow**係日本日野車廠出嘅一系列小巴同埋中型巴士。

## 小巴
1966年，日野推出Rainbow前置引擎小巴，型號係BM320。1976年，Rainbow前置引擎小巴發展成AM系列，擁有中型巴士嘅闊度（2.3米），1983年再改為AC系列。

1987年，日野推出Rainbow 7M（CH系列）同埋Rainbow 7W（RH系列），兩隻都係2.3米闊同埋有用氣墊懸掛。其中前者係中置引擎設計，後者係後置引擎設計，並喺1988年取代Rainbow AC系列。1991年Rainbow 7W出現短軸距版本，令前門可以擺喺前輪跨。Rainbow 7M同埋Rainbow 7W喺1998年俾日野Melpha 7（7米長嘅初代日野Melpha）取代。

另外喺1985年，日野推出闊2米嘅Rainbow小巴，包括前置引擎嘅AB系列同埋後置引擎嘅RB系列。Rainbow RB系列喺1992年出現短軸距版本，令前門可以擺喺前輪跨。Rainbow RB系列喺1995年俾新嘅日野Liésse取代；而Rainbow AB系列亦喺同年停產，日野喺1996年開始賣豐田Coaster嘅OEM－日野Liésse II－去取代佢嘅位置。

## 中型巴士

1980年，日野推出Rainbow中型巴士，分開做城市巴士同埋觀光/私家巴士兩種。初時Rainbow中型巴士只有配葉片懸掛嘅RJ系列，1982年加入配氣墊懸掛嘅RR系列。

1999年Rainbow RJ/RR系列觀光/私家巴士俾日野Melpha 9（9米長嘅初代日野Melpha）取代。至於Rainbow RJ/RR系列城市巴士一直冇出低地台版，RR系列喺2001年停產，而RJ系列就喺2004年停產，俾採用五十鈴Erga Mio設計嘅日野Rainbow II非低地台巴士取代。

1999年，日野推出Rainbow HR系列中型低地台巴士，最初引擎係打橫擺，有7米同埋9米長版本，2000年再加入10.5米長版本。後來日野同埋五十鈴嘅完整巴士生產合併，10.5米長嘅Rainbow HR系列自2003年開始亦有以五十鈴Erga J呢個名賣。2004年開始Rainbow HR系列嘅引擎改為打直擺，有9米同埋10.5米長版本。

隨住日野同埋五十鈴嘅中型城市巴士設計逐步統一，日野Rainbow HR系列亦逐步俾採用五十鈴Erga Mio設計嘅日野Rainbow II低地台巴士取代，去到2007年Rainbow HR系列只係得番10.5米長版本，兼且冇再以五十鈴Erga J呢個名賣。2010年底日野同埋J-BUS官方網頁嘅產品一覽冇再登出Rainbow HR系列嘅介紹。
伍爾芙

**伍爾芙**（**Virginia Woolf**，）係英國作家，譽為二十世紀現代主義同女權主義嘅先鋒。兩次世界大戰期間，係倫敦文學界嘅核心人物，同時亦係 Bloomsbury Group 嘅成員。有名嘅小說有《戴洛維夫人》（*Mrs. Dalloway*）、《燈塔之行》（）、《雅各間房》（*Jakob's Room*），*Orlando* (1928)，同埋成本書咁長嘅文《自己間房》（A Room of One's Own (1929)），裏頭有句好有名：「女人要寫小說，就一定有間佢自己嘅房同埋有錢。」（"A woman must have money and a room of her own if she is to write fiction."）。
五邑甄球學校

**五邑甄球學校**（F.D.B.W.A. Yan Kow School）係香港一間執咗嘅小學，喺九龍坪石邨附近，係坪石邨附近第二間學校。1969年創校，2003年，黃景潮接任五邑甄球學校校長，而新起好嘅校舍亦都起好埋，但係第二年2004年就收唔夠23個小一學生而要停辦小一。最後五邑甄球學校喺2007年7月14號正式執笠。

空置咗嘅校舍喺2009年9月1號開始借畀聖羅撒學校，等聖羅撒學校學生可以喺校舍重建期間有得上堂。
樂信臺

**樂信臺**（**Robinson Heights**）係香港島半山區一個私人屋苑，嚮西半山羅便臣道8號，由長江發展起，1989年12月入伙。

## 樓則
樂信臺屋苑，起咗3幢，第1同埋第3幢有29層高，每幢174伙住宅，一層6伙單位，每個約900平方呎。而第2座有34層高，一層4伙，共136伙住宅，每個約1200平方呎。全屋苑總共有484個住宅單位，而家由發展商長江集團間子公司港基物業管理管。

2010年做緊大維修大廈外牆、換紙皮石、中央花園平台、同埋lift口大堂翻新咁。每戶業主要夾錢6位數字。起因係幾年前嘅大廈外牆紙皮石飛落街，大家都想整，不過分攤維修費問題，長江大業主唔肯出。

## 景觀
*第3座北面望香港聖母無原罪主教座堂屋頂
*第2座東面望香港動植物公園花園景
*第1座南面望羅便臣道同埋樂怡閣樓景

## 附近
*香港明愛大廈北面半山上面
*高主教男女書院同埋宏基國際賓館西面
*薈萃苑北面
*嘉兆臺東面

## 參考
奧斯威辛集中營

**奧斯威辛集中營**（）係納粹德國喺波蘭起最大嘅一座集中營，估計大約 110 萬人死喺呢度，超過九成受害者係猶太人，有「死亡工廠」之稱。

## 拎
* 奧斯威辛集中營官方網站
* 世界遺產奧斯威辛集中營
醫院道

**醫院道**（）係香港島中西區一條路，喺西營盤東邊街近第二街至上環（半山區）西摩道出口，近香港合一堂。沿路有幾間醫院。

## 地理
醫院道喺皇后大道西同般咸道之間，係一條斜路。海拔高度落差唔細，似香港島西半山山腰經典景觀，坐南向北，戶戶西環維多利亞港海景，望西九龍同青馬大橋咁。

## 交匯街道
（由西至東）
* 東邊街及第二街
* 育賢坊
* 般咸道、堅道及西摩道

## 地標建築物
（由西至東）
* 香港佐治五世紀念公園（「花園仔」）
* 菲臘牙科醫院
* 贊育醫院
* 西營盤賽馬會分科診所（前國家醫院）
* 樂善堂梁銶琚書院
* 匯賢居

## 公共交通
小巴路線：12（往觀龍樓方向）及45A（去第一街–正街街市方向）醫院道東行線。

## 參考
* 香港街道地方指南2010年版
藍田

**藍田**（）可以指：

*藍田 (香港)，香港觀塘區一個地名。
*藍田邨，香港嘅公屋。
*藍田站，港鐵觀塘綫嘅站。
*藍田 (青衣)，香港青衣嘅村。
*藍田瑤族鄉，廣東惠州龍門縣嘅民族鄉。
*藍田書院，有兩處。
*藍田縣，陝西西安轄下嘅縣。
**藍田人，藍田縣出土嘅直立人化石。
**藍田玉，藍田縣出產嘅玉，中國四大名玉之一。
*漣源，1952年叫過做藍田縣，湖南轄下嘅縣級市。
*藍田 (明朝)，中國明朝人
*藍田里，韓國嘅里，多處。
世界大戰

**世界大戰**係指涉及到世界上大多數強大同埋多人口嘅國、規模最大嘅仗。世界大戰橫跨幾個大洲，並持續多年。呢個詞通常用喺20世紀兩個規模空前嘅全球性衝突——第一次世界大戰（1914－1918年）同埋第二次世界大戰（1939－1945年），不過之前一啲衝突亦可被視為「世界大戰」。而「第三次世界大戰」就用來假設、描述任何第時可能發生嘅全球性衝突。
CF-105飛箭

**阿傅羅（加拿大）CF-105「飛箭」戰鬥機**（英文：Avro Canada CF-105 Arrow）係加拿大阿傅羅飛機製造廠喺1950年代開發嘅雙引擎三角翼超音速戰鬥/殲擊機，1958年第一次飛。

喺1959年「飛箭」計劃被取消之前，「飛箭」曾經被視為一種相當先進嘅戰鬥機，更有人稱之為「加拿大之夢」（the Canadian Dream）。

## 厄運
1959年，上任一年幾嘅進步保守黨籍首相John Diefenbaker以「削減自由黨製造嘅不必要開支」為名，宣佈全面終止「飛箭」戰鬥機計劃，並且將已經建造嘅六架原型機，同埋佢哋嘅設計圖紙全部銷毀，轉為向美國買戰鬥機。Diefenbaker嘅行動導致參與「飛箭」計劃嘅14000幾名工作人員失業。佢哋當中絕大部份冇幾耐就跳槽去咗美國太空總署以及其它美國飛機製造公司，其中部份科學家更加直接參與太陽神登月計劃。

雖然官方嘅解釋係「削減自由黨製造嘅不必要嘅開支」，但係一直有人堅持加拿大腰斬「飛箭」計劃，係因為受到美國方面嘅壓力。當年建造嘅六架「飛箭」原型機當中，只有當時重未完工嘅RL-206號原型機嘅機鼻俾人保留，並喺渥太華嘅加拿大航太博物館（Canada Aviation and Space Museum, Ottawa）靜態展出。

## 復原

2006年9月28號，由阿傅羅離職員工同埋義工用咗超過10年時間製造嘅「飛箭」戰鬥機全尺寸複製品喺多倫多嘅加拿大航太博物館（Canada Air and Space Museum, Toronto）正式公開展出，以紀念1957年當日「飛箭」戰鬥機第一次公開亮相。

## 飛航數據
### 基本性能
* 飛行員：兩名
* 機身長度：23.71公尺
* 翼展：15.24公尺
* 高度：6.25公尺
* 機翼面積：113.8平方公尺
* 翼剖面：翼根NACA 0003.5 mod，翼尖NACA 0003.8
* 空機淨重：22,245公斤
* 加油後淨重：25,820公斤
* 最大起飛重量：31,120公斤

### 發動機性能
* 發動機：2× Pratt & Whitney J75-P-3渦輪噴射發動機
* 常規推力：55600牛頓/發動機
* 加力燃燒推力：104530牛頓/發動機

### 飛航性能
* 最高速度：15,000公尺高空最高速度紀錄1.98倍音速，升級後可望突破兩倍音速（2,104千米/小時）
* 巡航速度：11,000公尺高空可達到0.91倍音速
* 作戰半徑：360海哩（660千公尺）
* 最大升限：16,150公尺
* 最大升力：226.9千公斤/平方公尺
* 推重比：加油後淨重下0.825

### 武備
* 火箭：1枚4聯裝AIR-2 Genie無定向核子火箭
* 導彈：8枚AIM-4空對空導彈，或「天鵝絨手套」空對空導彈（1956年計劃腰斬），或2枚AIM-7兩維主動導航空對空導彈（計劃取消）

### 電子裝備
Hughes MX-1179 火控系統
大潭水塘

**大潭水塘**係香港一個水塘，喺香港島東大潭郊野公園範圍入面。大潭水塘係早期香港島食水嘅主要來源。佢附近有畢拿山、渣甸山、紫羅蘭山同埋柏架山。

大潭水塘查實係由四個水塘組成，包括大潭上水塘、大潭副水塘、大潭中水塘同大潭篤水塘，所以又叫**大潭水塘群**。

## 睇埋
*香港水庫
*大潭郊野公園

## 出面網頁

*水務署 > 教育 > 香港水塘釣魚樂 > 水塘簡介 > 大潭水塘
*漁農自然護理署 大潭
*大潭水塘文物徑
大潭道

**大潭道**（**Tai Tam Road**）係香港一條馬路，連接香港島柴灣同赤柱，全長約7.1公里。

大潭道1號嚮赤柱東面，赤柱村道同赤柱峽道東面交匯處；而大潭道200號嚮柴灣道42號筲箕灣官立中學南面；大潭道中段同大潭水塘道中段，交加嚮大潭篤水塘南邊、大潭童軍中心西邊。

## 歷史
大潭道嚮1845年由港英政府起。

## 附近
*由柴灣端起*

*興民邨
*歌連臣角火葬場
*大潭篤水塘
*大潭海
*大潭童軍中心
*紅山半島
*龜背灣
*美國會所

## 睇埋
*赤柱峽道
*石澳道
*大潭水塘道

## 出面網頁
* 大潭道地圖
信和集團

**信和集團**係香港一間地產發展商。旗下有幾間私人公司同埋三間香港上市公司，包括：
*尖沙咀置業集團有限公司（港交所：00247）
*信和置業有限公司（港交所：00083）
*信和酒店（集團）有限公司（港交所：01221）

## 出面網頁
*信和集團
育賢坊

**育賢坊**可以係：
*育賢坊 (廣州)，中國同盟會秘密基地。
*育賢坊 (香港)，上環醫院道近樂善堂梁銶琚書院，同高街匯賢居。
育賢坊 (香港)

**育賢坊**係香港上環醫院道上面一處住宅區，近樂善堂梁銶琚書院南邊山腰上一個平台，由高街近前港島總區刑事總部東邊有小路階級上路入村，下路通去國家醫院、贊育醫院、英皇佐治五世公園附近。育賢坊有幾幢唐樓育賢樓、頌賢閣組成一個小社區，環境類似永利街，政府喺空地起咗一個公園仔社區設施。

育賢坊近醫院道路邊設置兩座港燈高壓變電站，東邊係豪宅匯賢居。

## 交通
*小巴
*般咸道巴士站
*港鐵港島綫西延出口之一（第時）
路

**路**與**道**，由甲處通去乙處，供人行，或車馬等行，行綫穏定，可以反覆來回。甚至鋪靚，防風雨沖散，草木侵道，亦方便行走。古代有名，多數都叫道，如馳道、驛道，近代相反，多數叫路，如公路、馬路。亦有合稱**道路**。

今下道與路，以汽車為主，按行速闊窄亦有分級。當然亦有專門行人，行單車，或者騎馬嘅路。由於地勢唔同，山水阻隔，或者安全，交通暢順等，會起橋、隧道等。

山地來講，人可以行梯，馬亦行到。而汽車，就唔行得太斜，故此山地車路，都要起得份外兜轉，以減斜度。

亦有道路，近代專門，如**[[鐵路]]**或**[[鐵道]]**，鋪鐵軌行車。或水上行舟，水面窄，多船行，叫**[[水道]]**或**[[水路]]**，又或者**[[航道]]**。

## 名
道字金文，行字中間夾首夾止。行原指十字街口。道，引伸做所行之綫。

路字金文，足與各，「各」有「入」同「到」之意。路，引伸做行到某處。

所以兩者互通，終指行綫。有時合稱**道路**。

**徑**，車行唔到嘅路，人馬等可以通行。

英文**road**，出自古英文rād，馬背上之旅程。與騎馬**ride**同源。所以繙做**馬路**。如今多指**車路**。

## 睇埋
* 小路
* 山路
* 馬路
* 行人路
* 古道
* 馳馬徑
行車天橋

**行車天橋**，又叫做**架空道路**，**高架路**、**高架**，係天橋嘅一種，土木工程起嚟畀車行嘅，好多都冇起行人路。

## 睇埋

*高速公路
車盈霏

**車盈霏**（**Fainche Che**，）係一位唐人女藝人，上海出世，澳洲長大，而家喺香港搵食。2010年，車盈霏喺香港一個慈善活動演唱單曲《飛天》，兼宣布進軍樂壇。

## 背景
車盈霏係：
*2005年悉尼華裔小姐冠軍
*家下上海戲劇學院學生
*無綫電視藝人

## 合作伙伴
*林夕
*姜憶萱
*崔恕

## 參考
柴灣道

**柴灣道**（**Chai Wan Road**）係香港東區一條主要馬路，喺香港島筲箕灣到柴灣，西接筲箕灣道，東接小西灣道。總長約3公里。柴灣道起嚮山腰，將柴灣同港島北岸其它地區拎埋，包括連埋大潭道，係香港南區石澳同埋赤柱返太古城、東區海底隧道必經之路。嚮連接筲箕灣道處有行車天橋通東區走廊。

## 連接道路
按東行路線順序排列：
*東區走廊引路西行入口（4號幹綫3A出口）
*阿公岩道
*大潭道
*樂民道
*康民街
*環翠道
*吉勝街
*東區走廊起點（4號幹綫1號出口，柴灣迴旋處）
*環翠道另一入口
*怡泰街
*新廈街
*怡順街
*金源里
*永泰道（永泰道行車天橋）
*永平街
*常安街
*新業街
*小西灣道

## 沿路經過
按東行路線順序排列：
*明華大廈
*慈幼中學
*藹寧園
*筲箕灣消防局
*筲箕灣東官立中學
*筲箕灣官立中學
*山翠苑
*柴灣洗衣房
*興民邨
*高威閣
*天主教海星堂
*柴灣健康院
*興華邨
*羅屋民俗館
*青年廣場
*港鐵柴灣站
*新翠商場
*環翠邨
*永利中心
*柴灣市政大廈
*宏德居
*樂軒台
*金源洋樓
*漁灣邨
*聖公會柴灣聖米迦勒小學

## 事件
2012年11月19號，柴灣道近明華大廈外長命斜落山，巴士失控，撞到阿公岩道，的士司機同乘客三人死，幾架車連環炒埋一埋，50乘客傷，1人重傷。http://news.tvb.com/local/50a9ba6d6db28c2112000001

## 睇埋
*大潭道
*東區走廊

## 出面網頁

*柴灣道地圖
林夕

**林夕**（；；），原名**梁偉文**，係1990年代開始出名嘅香港專業填詞人。

佢喺喇沙書院畢業，會考26分（2A5B2C），高考2A1B1C。1984年香港大學文學院中文系（現叫中文學院）畢業，主修翻譯。做過大學助教、報紙編輯、亞洲電視節目創作主任、音樂工廠總經理周埋商業電台廣告部創作總監，家下主要做歌詞創作。

## 作品
* 2002年：《明年今日》填詞
* 2006年：《富士山下》填詞
* 2014年：《撐起雨傘》填詞

## 徒弟
*林若寧
*林日曦

## 參考

## 睇埋
*十大中文金曲頒獎音樂會
*十大勁歌金曲頒獎典禮
*新城勁爆頒獎禮
*新城勁爆電視大獎頒獎禮
*新城勁爆家族音樂大賞
*叱咤樂壇流行榜
*RoadShow至尊音樂頒獎禮
*四台聯頒音樂大獎

## 出面網頁

*
*
*
*
*歷年作品
* 心中無敵林夕　劉潔芬
*林夕。佛學。愛情/文：劉保禧
*林夕否認收埋「槍手」
和珅

**和珅**（），姓**鈕祜祿**，字**致齋**，原名**善保**，自稱**嘉樂堂**、**十笏園**、**綠野亭主人**，隸屬滿洲正紅旗，係大清一個貪官，係清高宗乾隆帝晚年一位寵臣，做到文華殿大學士同軍機大臣。佢係18世紀世界首富，連歐洲嘅羅富齊都唔夠佢多錢。

和珅死後，清仁宗嘉慶帝下令抄佢家，結果發現佢身家多到成八億兩至十一億兩白銀，重多過清政府十五年財政收入總和。時人有個「和珅跌倒，嘉慶吃飽」嘅順口溜。

## 參考
*清人室名別稱字號索引下冊
*劉燦梁《和珅的處世絕招》
*《清史稿· 列傳一百六》

## 出面網頁

類:有錢人

類:大清官員
法定語言

**法定語言**，係喺一個地方有法律地位嘅話。

好多地方有多過一種嘅法定語言。好似加拿大咁，就有兩種法定語言：英文、法文同時享有法律地位。比利時就有三種法定語言：法文、荷蘭話、德文。而瑞士就有四種：德文、法文、意大利話、羅馬傳語。

法定語言嘅多少，無關當地人口同面積。澳洲同新加坡比，前者人口係後者4.44倍，面積係1070倍，但前者無法定語言，而後者就有四種（中文、英文、馬拉文、泰米爾文）。

同一個國家嘅唔同地方，可以有唔同法定語言。香港嘅法定語言係中文、英文；澳門嘅法定語言係中文、葡文；廣西嘅法定語言包括中文同壯話。

## 睇
*編集成典
## 註
聖保羅地鐵

**聖保羅地鐵**（）係巴西聖保羅嘅地下鐵系統。佢有五條線、60個站，路軌加埋長69公里，每日有360萬人次搭。

## 出面網頁
* 官方網站
瑪莉雪萊

**瑪莉雪萊**（**Mary Shelley**，未嫁之前：**Mary Wollstonecraft Godwin**，）係英國作家，寫小說、短篇故仔、劇作、散文 、傳記、遊記。出名之作有《**[[科學怪人]]**》（*Frankenstein*），重幫佢老公雪萊，英國浪漫派詩人，寫嘅嘢做編緝同推廣。

廿世紀七十年代之前，一般認為瑪莉雪萊淨係幫雪萊出書、多只係識佢寫嘅《科學怪人》，呢本嘢家下重有大把人睇，亦改編成唔少劇同戲。
最近學術界對佢嘅成就有更加全面嘅睇法，有興趣研究佢作品嘅學者越來越大，尤其是佢啲小說，包括歷史小說 *Valperga*（1823年）同 *Perkin Warbeck*（1830年），末世小說 *Last Man*（1826年）同最修尾嗰兩本 *Lodore*（1835年）同 *Falkner*（1837年），重有鮮為人知嘅作品，好似旅遊書 *Rambles in Germany and Italy*（1844年）同寫畀另一個科幻作家 Dionysius Lardner 嘅 *Cabinet Cyclopaedia*（1829年至1846年）裏頭嘅自傳文章。研究者進一步支持呢個觀點：瑪莉雪萊成世人都係個政治激進份子。瑪莉嘅作品成日都噉講，合作同埋同情，特別係女人喺屋企嗰隻，就係改造文明社會之道。呢個觀點挑戰佢老公雪萊推崇嘅浪漫個人主意同佢老竇 William Godwin 嘅政治理論。
## 拎
*
鍾淑慧

**鍾淑慧**（**Lily Chung**，）係香港女演員，邵氏兄弟旗下藝人。

鍾淑慧係1987年環球小姐競選香港區冠軍同最具氣質獎得主。佢係唯一一位香港參加環球小姐競選非當屆香港小姐佳麗，由於無綫電視當年將香港小姐競選推遲，於是舉辦嘅「環球小姐選拔賽」選出鍾淑慧為冠軍，代表香港參賽。而當屆香港小姐冠軍楊寶玲就喺1988年至出賽。此後，鍾淑慧簽約無綫電視，曾任主持及演出劇集，但係發展唔好。1990年代中，曾經接拍幾部三級片，曾經同後來嘅老公吳岱融合作拍激情戲，及後兩人喺1995年結婚，之後生咗一個仔。

鍾淑慧近年復出電視圈，參演過《東邊西邊》、《一千滴眼淚》等劇。

## 電視劇（[[無綫電視]]）
*1988年 《阿德也瘋狂》
*1990年 《傲劍春秋》飾 薛縈
*1990年 《失職丈夫》
*1991年 《蜀山奇俠之仙侶奇緣》飾 崔盈
*1992年 《龍的天空》
*1992年 《水滸英雄傳》飾 花玉蓮
*1992年 《人鬼狐》飾 冷秋練
*1993年 《天倫》 飾 林紫瓊
*1993年 《金牙大狀》飾 伊靜
*1994年 《俠女遊龍》飾 哈瑪帕木兒
*1996年 《千秋英烈傳之無名變》飾 年惠娥

## 電視電影（無綫電視）
*《群星會》

## 電視劇（其它）
*2006年 《聊齋2之義犬》飾 劉芳
*2008年 《陸小鳳傳奇之銀鉤賭坊》飾 丁香姨
*2008年 《一千滴眼淚》
*2009年 《東邊西邊》飾 珍妮

## 節目主持
*《K-100》（1989年）

## 電影
*午夜天使（1990）
*情債（1992）
*滅門慘案之孽殺（1993）
*白髮魔女傳2（1993）
*大迷信1993（1993）
*流氓社工（1994）…Linda
*奪命接觸（1994）
*替天行道之殺兄（1994）
*入魔（1994）
*新男歡女愛（1994）
*弱殺（1994）
*黃大仙烏鼠（1995）…桑妮
*狼吻夜驚魂（1995）
*二奶村之殺夫（1995）…綺文
*盲俠之再踏江湖（1995）
*南洋十大邪術（1995）…蓬眉
*還是覺得你最好（1995）
*西環浮屍（1995）
*古惑女之決戰江湖（1996）…愛滋
*神偷燕子李三（1996）
*火鴛鴦（1996）
*監獄風雲之少年犯（1999）
*紅牆盜影（1999）
*有殺錯冇愛錯（1999）
*黑獄聖女（2000）
*雄霸四海（2000）
*英雄神話（2000）
*爆裂危情（2000）
*聊齋花弄月之追魂物語（2000）
*火武耀揚（2000）
*火拼街頭（2000）
*還枝格格（2000）
*淚眼殺星之八佰龍兵團（2001）…黑豹
*武神黑俠（2001）
*特工神諜（2001）
*新天若有情（2001）
*戰龍（2001）
*忠奸道（2001）
*血戰（2001）
*危情陷阱（2002）
*家宅凶靈（2002）
*赤裸性對抗（2002）
*生死線（2002）
*殺人曲（2002）
*少年賭聖（2002）
*走投無路（2002）
*危險關係（2002）
*火線生死戀（2002）…程雪
*靈異鬼世界（2003）
*道中道（2003）
*應召女郎2003（2003）
*蛇蠍情人（2003）
*清理門戶（2003）
*K王之王：失控羔羊（2004）
*無間道長（2004）
*危險人物之撕票大王（2005）
*雷霆幹探（2005）

## 攷

## 出面網頁
* 
* 
* 
* 
* 
*
射鵰英雄傳

《**射鵰英雄傳**》係一部武俠小說，金庸《射鵰三部曲》第一部。俾金庸讀者叫做「俠文化之歌頌」，多次改編成電視劇、電影。

## 背景
時間係南宋寧宗慶元五年至嘉定十四年左右，公元1199年至1221年，出場嘅歷史人物包括鐵木真、全真七子、王重陽、段智興、哲別、拖雷咁。當時武林五大絕頂高手（五絕）係東邪黃藥師、西毒歐陽鋒、南帝段智興、北丐洪七公、中神通王重陽（死咗），涉及嘅武林秘笈係《九陰真經》、《武穆遺書》，主角包括郭靖、黃蓉、楊康、穆念慈。
伍國任

**伍國任**（Ng Kwok Yan，）係前香港麗的電視同亞洲電視新聞主播之一，1967年入亞洲電視前身麗的呼聲（麗的映聲／麗的電視）做過記者，最後做埋新聞主播，主持《六點鐘新聞》、《夜間新聞》、當年今日等電視節目。

伍國任曾經係亞洲電視新聞公共事務部年資最長嘅主播，係亞視老臣子。

佢喺到1994年8月13號退休。
黃卓玲

**黃卓玲**（，）係香港前女模特兒同演員，曾經喺1995年至1997年間擔任全職時裝模特兒，期間拍過多個廣告，包括雀巢咖啡、博士倫隱形眼鏡、和記傳訊、大通信用卡、香港電訊、崇光百貨公司、怡東酒店、美國運通信用卡等等。

## 電影
* 1994年《重案實錄紙醉金迷》 	   	 
* 1995年《無味神探》	  	 
* 1997年《十萬火急》	  	 
* 1997年《愛您愛到殺死你》  	 
* 1997年《四月四日》 	  	 
* 1998年《戀戀瓊瑤》	  	 
* 1998年《非常突然》	  	 
* 1999年《舞廳》飾演 麗華媽		
* 1999年《暗戰》客串飾演 國際刑警主管	  	 
* 1999年《再見阿郎》飾演 林小雪	  	 
* 2000年《鬼同你玩》飾演 Carman	  	 
* 2000年《鎗王》飾演 郭麗怡/Colleen	  	 
* 2001年《暗戰2》 	  	 
* 2001年《走投有路》  	  	 
* 2001年《重裝警察》飾演 Don女友	  	 
* 2001年《遠走高飛》	  	 
* 2001年《廢柴同盟》飾演 Hidy	  	 
* 2001年《怪獸學園》飾演 掃帚頭	  	 
* 2002年《當男人變成女人》飾演 Ruby	  	 
* 2003年《PTU》飾演 張麗君		 
* 2003年《西貢的童話》飾演 阿珍	  	 
* 2003年《甘田一豪宅謀殺案》 
* 2003年《奇逢敵手》  	 
* 2004年《鎗火行動》

## 電視劇（[[無綫電視]]）
* 1998年《廉政行動1998》　　
* 2003年《律政新人王》飾 郭艷娜 Angela
* 2003年《繾綣仙凡間》飾 柳如仙
* 2003年《撲水冤家》飾 尹小玲
* 2004年《廉政行動2004》飾 何明美（以權謀私篇）

## 電視劇（[[亞洲電視]]）
* 1999年《我和殭屍有個約會II》 飾 女媧　

## 電視劇（[[香港電台]]）
* 1998年《IT檔案》　

## 主持
* 1998年《無情火》
* 2003年《紀律精英怒雪狂奔》

## 廣播劇
* 2001年《玫瑰奴隸王》

## 出面網頁
再見阿郎 (1999年電影)

《**再見阿郎**》係1999年上映嘅港產片，由杜琪峰執導，劉青雲、黃卓玲、林雪同黎耀祥等主演。而劉青雲就得到第5屆香港電影金紫荊獎嘅最佳男主角獎。

## 劇情簡介
黑社會大哥阿郎（劉青雲飾）出獄冇幾耐就同的士司機打架，之後同其中一人嘅舅父，亦係當地警司嘅九哥（林雪飾）結怨。阿郎出獄之後曾經周圍搵往日兄弟討舊債，但對方除咗畀佢吃喝玩樂之外，其餘就不得要領。阿郎住喺寡婦林小雪（黃卓玲飾）經營嘅細酒店中，後者對佢嘅行為唔敢恭維，但就發現佢有顆善良之心，除咗畀佢嘅細佬帶嚟歡樂之外，亦幾次仗義幫佢哋解圍，兩人漸生微妙感情。

後嚟阿郎到前妻處攞番自己嘅錢，竟然俾人屈搶劫。九哥聞訊趕到包圍，準備公報私仇，格殺勿論。好彩寡婦及時趕到，至避免演變為悲劇。阿郎被判入獄三年，出獄後同愛人同佢細佬移民葡萄牙，洗心革面，重新做人。
卓能集團

**卓能集團**（）係香港一間地產發展商，喺1963年成立，前身係**遠東羊毛纖維有限公司（遠東）**，由趙世曾做主席兼執行董事，由趙從衍家族，何秀芬、趙式浩經營。

趙家喺未成立卓能集團之前曾經揸住第間地產公司，叫做華光地產，但係到1980年代，趙家嘅本業——航運業開始咗週期式嘅衰退，當時老闆趙從衍決定咗「賣仔救母」，將旗下華光地產賣畀「公司醫生」韋理，而阿仔趙世曾就喺1988年買起另一間叫**遠東羊毛纖維**嘅殼股，成為依家嘅卓能。

卓能寫字樓總部喺灣仔軒尼詩道250號卓能廣場，近莊士敦道加德士油站。

## 集團主要項目
### 香港
*卓能廣場（Cheuk Nang 21st Century Plaza）：灣仔軒尼詩道250號
*卓能山莊（Cheuk Nang Lookout）：山頂施勳道（Severn Road）30號
*卓能中心（Cheuk Nang Centre）：尖沙咀山林道9號
*趙苑（Villa Cecil）：摩星嶺域多利道200號
*一號九龍山頂（One Kowloon Peak）：荃灣汀九寶豐臺8號 
*新趙苑（New Villa Cecil）：長洲水坑丈量約份地段第1848號

### 中國大陸
*卓能雅苑（Cheuk Nang Garden）：深圳龍崗區龍華鎮

### 澳門
*路環石排灣（Estrada De Seac Pai Van, Coloane）

### 馬來西亞
*趙世曾廣場（Cecil Chao Centre, Kuala Lumpur）：吉隆坡
**第一期 Parkview
**第二期至第五期 The Central Tower

## 參考

## 出面網頁
*卓能集團
M95

**M95**係一把狙擊槍，喺美國發明。佢上面白色，下面黑色。佢只有5粒子彈，但殺傷力強大，可以穿甲。佢瞄準力極強，射速麻麻地。不過，只要走得夠快，射速就會變快。
利拉單斯

**利拉單斯** （**Lila Downs**，又譯**利拉唐斯**，，墨西哥瓦哈卡州出世）係墨西哥嘅傳統音樂歌手。
 
## 音樂作品
### 專輯
* 1999年：*La Sandunga*
* 2000年：*Tree of Life*
* 2001年：*Border*
* 2004年：*One Blood*
* 2006年：*La Cantina*
* 2007年：*The Very Best of Lila Downs*
* 2008年：*Shake Away*
* 2011年：*Pecados y Milagros*

## 參攷


## 連出去

* liladowns.com 利拉 唐斯

類:墨西哥歌手
類:女歌手
蒼井空

**蒼井空**（）係日本鹹片女星同電視演員。

## 註

## 攷

## 出面網頁

*     
*（蒼井空喺嘅網誌） 
* 
* 
*
王傑

**王傑**或**王杰**可以係：
* 王傑 (北周)，北朝時西魏、北周間軍事人物，追封鄂國公
* 王傑 (大明)，大明軍事人物、官至參將
* 王傑 (大清)，大清狀元、大學士、軍機大臣
* 王傑 (解放軍)，中國人民解放軍烈士
* 王傑 (1950年)，曾任原中央紀委駐國務院僑務辦公室紀檢組組長、國務院僑務辦公室黨組成員
* 王傑 (歌手)，香港/臺灣歌手
* 王傑 (足球員)，中國足球員
* 王傑 (單車手)（1988年6月7號–），中國單車手
* 王杰 (航天員)，中國人民解放軍航天員大隊四級航天員，陸軍上校軍銜。曾任中國航天科技集團有限公司工程師
筆跡分析

**筆跡分析**（英文：**Graphoanalysis**）係一種心理測試，佢係睇寫嗰個人嘅字跡，睇下啲特點，然之後分析下佢做乜同埋佢性格，又或者對下啲字跡係咪佢嘅。筆跡分析一般係筆跡專家做嘅。
保加利亞話

**保加利亞話**（，保加利亞話：）可能係最古老嘅斯拉夫語言，係中世紀歐洲三大語文之一，另外兩種係拉丁話同法文。

保加利亞話原先文法同俄文、波蘭文差唔多，最先有比較複雜嘅文法變格。但係家陣，好多複雜嘅變格規矩已經簡化咗。換句話嚟講，開始由屈折語慢慢演變做分析語。

## 文字
保加利亞文早排用格拉哥里字母，9世紀開始以基里爾字母取代。而家保加利亞文用卅個基里爾字母書寫，比俄文字母少3個，而且冇特殊字母。

## 拎
* Learn Bulgarian Language Online - includes Romantic phrases - Audio
約翰米基爾

**約翰米基爾**（**John Michael Nchekwube Obinna**，）係尼日利亞足球員，踢緊土超球隊特拉布宗，打防守中場。

## 出面網頁
* Mikel | Players and Staff | Official Site | Chelsea Football Club
* FIFA Player Statistics: John Obi MIKEL - FIFA.com
* John Mikel Obi | National Football Teams
* John Obi Mikel | Football Stats | Soccer Base
* 約翰米基爾 - Goal.com
中世紀音樂

**中世紀音樂**（Medieval music）係指公元1000年至1449年嗰陣時嘅音樂，呢陣時嘅音樂多數係以宗教歌為主。
2011年死

以下係**2011年死**嘅人：
;12月20號
*森田芳光，日本導演
;12月19號
*郭錦洪，香港足球員，效力過南華足球隊，1958年代表中華民國攞到亞運會足球金牌
;12月18號
*哈維爾，捷克劇作家、前總統，天鵝絨革命領袖
;12月17號
*金正日，北韓最高領袖，朝鮮勞動黨中央委員會總書記、朝鮮勞動黨中央軍事委員會委員長、朝鮮民主主義人民共和國國防委員會委員長、朝鮮人民軍最高司令官
;12月4號
*蘇古迪斯，巴西前足球員
;11月27號
*史必，威爾斯足球代表隊領隊
;11月23號
*黃緯祿，兩彈一星元勳，中國科學院資深院士，國際宇航科學院院士，中國航天科工集團公司同中國航天科技集團公司高級技術顧問。
;11月15號
*王偉，香港影視演員
;11月10號
*關聖佑，香港作曲家
;11月8號
* 許冠英，香港藝人
;11月7號
* 傅利沙，打低過拳王阿里嘅拳擊手
;10月29號
*占美·薩維爾（Sir James Wilson Vincent "Jimmy" Savile），BBC資深節目主持人
;10月24號
*約翰麥卡錫（John McCarthy），LISP語言發明者，譽為人工智能之父
;10月23號
*西蒙仙尼，意大利電單車手
;10月20號
*卡達菲，統治利比亞42年嘅前領導人
;10月8號
*里奇（Dennis Ritchie），C程式語言同UNIX系統之父
;10月5號
*喬布斯，蘋果集團創辦人、董事局主席、前行政總裁
;9月25號
*迪亞比‎，阿聯酋足球員
;9月22號
*Aristides Maria Pereira，維德角前總統
;9月20號
*拉巴尼，阿富汗前總統
;9月10號
*曾近榮
;8月22號
*梁漢威，香港粵劇演員
*林頓（Jack Layton），加拿大政治人
;8月21號
*竹脇無我，日本影星，演出過《姿三四郎》
;8月14日
*沙彌·卡普爾（Shammi Kapoor），印度電影演員、導演，腎衰竭死
*李耀滋（Yao Tzu Li），美籍華裔學者，美國麻省理工學院航太系教授
;7月23號
*Amy Winehouse，英國靈魂、爵士同R&B歌手，攞過格林美獎
;7月21日
*王大珩，中國科學家同光學家，「兩彈一星功勛獎章」獲得者，中國科學院院士、中國工程院院士，國際宇航科學院院士
;7月20號
*原田芳雄，日本性格影星
;7月17號
*澤田泰司（Taiji），日本結他手、唱作人，前X JAPAN成員
*薛春煒，香港動作片導演，作品有《讓子彈飛》
;7月7號
*韓哲一，做過上海市委書記、上海市市長
;7月4號
*Otto von Habsburg，奧匈帝國末代皇儲
*鄧育昆，台灣影視編劇、製片人，女星劉雪華老公，墮樓死
;7月2號
*香灼璣，香港政商界人士，建築師，做過公民教育委員會主席
;6月20號
*何澤慧，中國物理學家，錢三強夫人
;6月9號
*川上倫子，日本配音員
;5月27號
*蔡東河，原名崔道植，韓國藝人，前SG Wannabe成員
;5月19號
*程文輝，香港首位失明女性社工
;5月16號
*兒玉清，日本演員、作家
;5月12號
*陳慕華，中國經濟工作同婦女兒童工作嘅領導人，做過中國共產黨第十一屆、十二屆中央政治局候補委員，第七屆、八屆全國人民代表大會常務委員會副委員長，國務院原副總理，原國務委員，中華全國婦女聯合會原主席、名譽主席
*上原美優，日本女藝人，有「貧窮女星」、「貧窮偶像」之稱，上吊死
;5月8號
*李德生，中國無產階級革命家、軍事家，做過中國共產黨第十屆中央政治局常委、中央委員會副主席，原中共中央顧問委員會常務委員，中央軍委原委員，總政治部原主任，北京軍區原司令員，瀋陽軍區原司令員，國防大學原政治委員
;5月2號
*拉登，阿蓋達組織領袖
;4月22號
*蔣世豪，香港足球員
;3月29號
*鄧光榮，香港演員、製片人同導演，有「學生王子」之稱
;3月23號
*伊利沙伯泰萊，荷里活影星
;3月2號
*吳階平，中國醫學科學家、醫學教育家、泌尿外科專家同社會活動家，第八屆、九屆全國人民代表大會常務委員會副委員長，九三學社第九屆、十屆中央委員會主席，十一屆名譽主席，中國科協名譽主席，中國醫學科學院名譽院長，中國科學院、中國工程院院士，中國共產黨黨員
;2月26號
*朱光亞，中國科學家，中國核科學事業嘅開拓者之一，中國科學院、中國工程院資深院士，中國科學技術協會名譽主席、原主席，中國工程院原院長、黨組書記，中國人民政治協商會議第八屆、九屆全國委員會副主席
;2月19號
*袁雪芬，越劇表演者
;1月18號
*曾啟榮，前香港警察警署警長，藝人曾志偉阿爸，俾廉政公署通緝至今
;1月14號
*劉華清，中國共產黨第十四屆中央政治局常委，前中共中央顧問委員會委員，中央軍委前副主席
;1月9號
*雷潔瓊，中國社會學家、法學家、教育家，社會活動家，中國人民政治協商會議第六屆全國委員會副主席，第七屆、八屆全國人民代表大會常務委員會副委員長，中國民主促進會第七屆、八屆、九屆中央委員會主席，第十屆、十一屆名譽主席
;1月2號
*司徒華，香港政治人、教育家，支聯會主席
居家兵團

《**居家兵團**》（）係香港電視廣播有限公司時裝電視劇，由汪明荃、夏雨、鄭嘉穎同埋廖碧兒領銜主演，監製林志華。呢套劇係2011無綫節目巡禮（場刊版）劇集之一。 

## 角色
*汪明荃 飾 黎嘉嘉
*夏雨 飾 諸葛河
*鄭嘉穎 飾 諸葛靖
*黃智雯 飾 諸葛蓉
*廖碧兒 飾 童金寶
*曹永廉 飾 祈永發
*王浩信 飾 唐守禮
*姚嘉妮 飾 宋子淇
*洪天明 飾 張樂天
*湯盈盈 飾 華晶叻
*周志文 飾 諸葛喬
*周志康 飾 諸葛峰
*苟芸慧 飾 季羨悠

## 拎
* 居家兵團 - 主頁 - tvb.com
丼

**丼**，讀，係個象聲詞，係拋嚿石頭入去個井度，發出來嘅聲。例如：「嗰個女仔靚到丼一聲！」

## 日文用法
丼字喺日文都幾常見，其發音略音係どん（羅馬字：don），源於其全音どんぶり（羅馬字：domburi），本來係指用來裝飯嘅大碗；而家多數係講大大碗嘅飯，飯面舖咗餸菜，可以叫做日式大碗飯。

因為香港某日式快餐店以牛丼做招牌貨，做得幾出名下，所以「丼」字近年多咗人識，不過啲人多數當佢係和製漢字，而唔知道呢個字喺中文來，更加唔知佢原來就係粵語口語一直保留落來嘅古漢語字。

## 參考

* 走趯、鬼馬、水皮、郇、丼
* 
* 
* 《集韻》：都感切音黕投物井中聲
浮

**浮**係一種自然現象，指浸喺流體入面嘅物體受到流體向上嘅力。流體對流體入面嘅物體施加壓強，而流體越深嘅地方，施加嘅壓強就越大。於是施加壓強大嘅流體就會將物體推向施加壓強細嘅地方（通常係向上）。

浮力嘅單位係牛頓。

## 睇埋

*阿基米德原理
金枓奉

**金枓奉**（，；），號（），朝鮮政治人物，朝鮮民主主義人民共和國（朝鮮）初代首班（1948年9月-1958年3月）兼最高人民會議委員長。喺慶尚南道機張郡出世。1948年任初代首班兼高高人民會議委員長，1958年落台。

## 睇埋
* 金元鳳
* 金日成
* 金正日
* 朴憲永
* 崔庸健
金九

**金九**（；；），初名**昌洙**（창수），字**昌巖**（창암）、**蓮下**（연하），號**白凡**（백범），係朝鮮獨立運動家兼政治人，朝鮮獨立運動領袖之一。1927年到1928年、1940年到1947年3月3號做臨時政府總統。

## 生平
金九喺朝鮮黃海南道海州郡一個貧農家庭出世。青年期信咗基督敎同國民思想嗰陣運動。1919年3月流亡中國上海，同年4月組織大韓民國臨時政府。

1923年4月~9月代理大韓民國臨時政府總理，1927年12月8號至1928年3月韓國臨時政府首領。喺中國武裝獨立運動。1932年1月李奉昌義舉，4月尹鳳吉義舉指揮。1940年到1947年3月3號再做臨時政府總統。1939年金九為韓國獨立黨黨軍昌設，1940年9月改編韓國光復軍。

1945年8月15號解放後返國返回漢城，爭取南北朝鮮統一。1949年6月26號，俾南韓軍人安斗熙開槍暗殺，終年73。1962年3月1號被追頒韓國建國勳章大韓民國章。

## 著書
*《白凡逸志》（백범일지）
*《屠倭實記》（도왜실기）

## 參考

## 睇埋
* 韓國臨時政府
* 李承晚
* 金奎植
* 金性洙
* 李奉昌
* 尹鳳吉
* 張勉

## 出面網頁
* 金九記念會
* 金九記念館
* 金九學會
金泳三

**金泳三**（；；），號**巨山**（），係大韓民國政治人，慶尚南道巨濟島人，1993～1998年間做過南韓第14任總統。

佢喺1992年12月18號嘅總統選舉當選，成為1961年以嚟第一個平民出身總統，1993年2月25號正式上任，一直做到1998年2月25號。

金泳三喺2015年11月22號因敗血症復發，喺國立首爾大學附屬醫院死咗，終年87歲。

## 睇埋
* 盧武鉉
* 李明博

## 註

## 出面網頁

* 金泳三紀念館
尹潽善

**尹潽善**（，）係韓國政治人，獨立運動家。第4任大韓民國總統（1960年至1962年)）。佢喺1960年8月11號嘅總統選舉入面擊敗武所屬嘅金昌淑，並且喺1960年8月12號正式上任，一路做到1962年3月22號。獨立運動家兼政治人尹致昊的從姪子，尹致暎的姪子。**字**敬天(경천), **號**海葦(해위)。

1919年被為上海行獨立運動，以後英國留學後貴國 10年間外部不出立。1945年韓國民主黨昌黨參餘，李承晩爲推薦政系入文。歷1948年7月國會議長祕書，1948年12月15號至1949年6月5號首爾特別市市長，1949年6月6號韓國商工部長。

第3~5任韓國國會議員。1960年被選4代韓國總統。 1961年陸軍小將朴正熙爲 5.16軍事政變，62年尹潽善爲總統退任。以後韓國反軍事，反軍政運動指揮。1963年，1967年總統選舉出馬落選，1963年至1979年 反朴正熙運動指揮，朴正熙的政適是1人。

## 參考


## 出面網頁
* 尹氏門家族網頁 
* 尹潽善記念館 

類:韓國總統
張勉

**張勉**（韓文：****；），號**雲石**（운석），天主敎名**約翰**（요한，Johan），係韓國敎育家、外交官、政客。係大韓民國第二、七任國務總理，第一、五任韓國國會議員，第四任副總統，並且喺1956年5月15號正式上任，一路做到1960年4月23號。

## 生平
張勉爲敎育家，歷東星商業學校敎師、書務室長、啓星初等學校長、東星商業學校長。張勉識英文，曉會話，因而得李承晚拔擢。1946年李承晚帶佢入政治。1948年5月第一任國會議員，兼任梵蒂岡特別大使。1949年任駐美國大韓民國大使，1951年11月23號爲第二任韓國國務總理。

1956年5月15號總統時，佢係選副總統，當選後，1956年爲第四任韓國副總統。1960年5月爲五屆國會議員，8月12號第七任韓國國務總理，國土建設團長。1961年5月20號，辭任後佢返鄉下漢城（卽今日首爾），1966年6月4號死於肝腸病，年六十七歲。

## 賞歷
* 1951年5月25號羅馬梵蒂岡敎皇廳 勳章
* 1999年11月大韓民國建國功勞勳章勳一等

## 睇埋
* 尹致昊
* 金奎植
* 金性洙
* 朴正熙
* 金泳三
* 許政

## 參考


## 出面網頁
* 張勉：韓國國會
* 張勉 博士 記念館
* 張勉：Daum 

類:韓國副總統
類:南韓總理

分類:外交官
埠

**埠**（；俗寫**埗**）、**埠頭**（），係畀船停泊嘅地方，又叫**碼頭**（）。埠本義船上落客貨之處，後來意思擴展成綜合而言嘅埠，成個地方可以好幾個泊位。啲埠一般起喺港灣，可以畀乘客上落船，亦可以畀貨物出入貨或者裝卸處理。

埠並不單單只有上落之處，碼頭邊亦有平地，夠位放住貨同行李，以及畀人停留。一般來講，有順岸碼頭，平地後有貨倉，以便出入貨。客運有梯級上落。埠並不單只有順岸碼頭，有時會有打直伸入水嘅樁柱碼頭，如橋，可以放多幾個泊位。

## 名
用呢個字嘅詞語包括：到埠、抵埠、埠頭。埠呢個詞後來擴大意思，等同於城市。

香港九龍西面有個地區叫「深水埠」（通當變調讀bou2）。當年英國人想記錄低呢個地名，不過，負責嘅華藉員工雖然識字，但係就只限於書面語，對粵語正字無乜研究。佢知道嗰處叫「深水bou6」，但係就唔知個bou6字點樣寫（佢可能連bou6字嘅意思都唔多清楚），以為係有音無字，於是乎就跟住形聲字嘅章法，整咗個「埗」字出來。

最初，電腦繁體字大五碼無呢一個字，搞到好多香港人覺得好唔方便，唔想用電腦造字咁麻煩，就索性打「土步」算數。後來統一碼收錄埋「埗」字，隨住統一碼嘅普及，呢個問題亦都慢慢消失，而大家亦當正「埗」字係中文正字，本字係「埠」就唔多人知喇。

bou6呢個白讀音，歷史源遠流長，可以追溯到古漢語，呢個音響口語、地名裏面保留落來。其它旁證，包括客家讀音bu1（客英字典、臺灣四縣、海陸豐）/pu1（陸豐）、官話讀音bù、韓語讀音（bu）。

其實，寫「埠」更切合呢個字嘅意思，即使外省人都會睇得明。

## 地名俗稱
*大埠：美國加州同加拿大卑詩省都有
*二埠：美國加州同加拿大卑詩省都有
*三埠：即係美國加州嘅士德頓
*鹹水埠：即係加拿大卑詩省嘅溫哥華
*梳打埠：即係澳門

## 睇埋
*香港開埠

## 參考

* 、
* 、
* 

## 攷

類:水上交通
類:港口
金性洙

**金性洙**（，），字**判錫**（판석），號**仁村**（인촌），係韓國教育家、企業家、獨立運動家、政治人，第2任大韓民國副總統。

佢去過日本留學，早稻田大學畢業，後回國學敎設立活動。1914年中央學敎財團引受，1918年京城紡織株式會社昌建。1920年東亞日報昌建，就任主編。1923年國產品愛用，物產獎勵運動追進。1932年普成學校財團引受，1946年昌建高麗大學。1945年9月16號加入新成立嘅韓國民主黨，同年12月任黨魁。1951年5月17號上任第2任副總統。1952年5月29號自由黨爲政權獨斷抗議，中途辭職。

1955年2月18號金性洙死於腦出血，終年65。

## 出面網頁

* 仁村記念會

類:韓國副總統
類:早稻田大學舊生
朴憲永

**朴憲永**（****；），號**而丁**（이정）、**而春**（이춘），字**德永**（덕영），假名**金成三**（김성삼），係朝鮮獨立運動家、記者、政客。忠清南道禮山出世。佢喺1925年加入朝鮮共產黨，日本殖民時期多次被逮捕。

佢喺解放後嘅1948年4月投奔北朝鮮。參與朝鮮民主主義人民共和國建國，歷任副總理兼外務部長。1953年因為被指從事間諜賣國活動而落臺接受調查。1956年7月被判死刑，12月被處決。

## 睇埋
* 金斗捧
* 金日成
* 金九
* 金奎植
* 金性洙
* 李承晚

## 參考
婦

**婦**（文讀 fu5，白讀 ）指結咗婚嘅女人。「新婦」係阿仔個老婆，呢個詞重衍生出「孫新婦」（阿孫個老婆）、「侄新婦」（侄仔個老婆）呢一批親屬稱謂。

pou5呢個白讀音，只會用響「新婦」同埋衍生詞上，其他有「婦」字嘅詞語，都會用文讀音fu5。呢個白讀音，係由上古漢語承傳落來，係「古無輕唇音」嘅例子，同客家讀音bu1、越南音，同出一轍。

但係，坊間多數人都唔知呢個字可以讀pou5，唯有用假借字「抱」來寫呢個音，於是乎「新婦」就寫做「新抱」，甚至有人會寫「心抱」，因為san1pou5讀得快嗰陣時，個n音會被p同化，變成m音，讀成sam1pou5。其實，寫返正字「新婦」更加能夠開門見山喇。

## 參考

* 漢典
* 中國哲學書電子化計劃字典
* 康熙字典
古無輕唇音

**古無輕唇**音係大清錢大昕提出嘅聲韻學概念：「凡輕脣之音古讀皆為重脣」，唐末出現輕唇音（[f]、[fʰ]、[v]、[ɱ]），喺古時應該讀做重脣音（[p]、[pʰ]、[b]、[m]）。而粵語裏頭，唔少字嘅讀音引證呢點。

## 粵語
粵語裏面，有唔少字係文白異讀，當中一部分重印證咗古無輕唇音呢個現象。呢一堆字，白讀音都係重唇音，即係話，以粵拼 b 或者 p 作為聲母，而文讀音就係輕唇音，即係 f 聲母。例如：「仆」字，解做「前仆後繼」時讀做「fu6」，「仆街」讀做「puk1」。「埋伏」嘅「伏」字讀做「fuk6」，講「伏匿匿」時，讀做「buk6」。
類似嘅例子重有好多。

不過，各地中、小學都無「粵語堂」，唔會教細佬仔呢一啲嘢，只有「中文堂」，淨係教現代漢語書面語。所以，多數講粵語嘅人，都淨係識得呢一堆字嘅文讀音，唔知道呢啲字原來重有白讀音。

亦因為咁，雖然佢哋成日將呢啲字掛響口邊，用過無數次，但係都唔知道呢啲字嘅本字係點樣寫，重會以為係無得寫嘅俗字、方言字，唔知道呢啲字其實好古雅。於是，有啲人就會用同音假借字來寫，好似將「浮」（pou4）寫成「蒲」；有陣時甚至另造新字：例如有本字「埠」（bou6）唔用，偏偏造個「埗」字出來。

其實用本字寫，唔單只更加正宗，重可以令句子嘅意思更加清楚，甚至連外省人都估到係點解添。
港鐵特惠站

**港鐵特惠站**（，以前叫地鐵特惠站）係一種提供港鐵車費優惠嘅電腦終端機。只要喺搭港鐵之前，用**成人[[八達通]]卡**嘟一嘟部終端機，去到指定港鐵站拍卡入閘，大部分完成車程後就可以平HK$2。但亦有特別嘅特惠站，例如曾經有個喺昂坪嘅特惠站提供由港鐵東涌站前往任何一個前地鐵車站（機場快綫除外）嘅免費優惠（適用於任何八達通卡），以及位於紅磡站入境大堂禁區嘅特惠站可以慳HK$5；家陣亦有特別嘅特惠站，例如位於新渡輪（澳門）高速雙體船上嘅特惠站可以慳HK$6。

港鐵特惠站喺2002年由當時嘅地鐵公司（家陣叫港鐵公司）同八達通合作開發，設喺部份香港商場，佢哋都係比較遠離港鐵站出口，但港鐵嘅潛在乘客不時到訪嘅地方。港鐵特惠站係一種三贏方案，港鐵可以用有效特惠價方法，爭取更多為慳車資而改變主意嘅顧客。港鐵亦可以知道乘客嚟自邊度，可以作出人流數據分析。

優惠係由當時嘅地鐵公司設立。因此，喺兩鐵合併後初期只適用於前地鐵車站（機場快綫除外），而喺前九鐵嘅車站入閘都要畀正價車費，以及憑相關八達通轉乘前九鐵路綫時，亦可享有再入閘費調減。統一票務系統後優惠就開始擴展至港鐵全綫。例如：
*設立喺盈暉家居城嘅特惠站原本只適用於喺美孚站搭荃灣綫，直至2008年9月28號優惠隨港鐵統一票務系統工作完成而擴展至適用於包括搭西鐵綫（現時屯馬綫）嘅乘客。
*設立喺半島中心及海港城嘅特惠站原本只適用於尖沙咀站，即使2008年9月28號港鐵統一票務系統工作完成，優惠都冇擴展至另一個獨立車站尖東站；2008年12月2號，半島中心嘅特惠站優惠至擴展至同時適用於尖東站，而海港城嘅特惠站直至2009年8月16號優惠隨九龍南綫通車而擴展至同時適用於柯士甸站。

港鐵大部份車站成人車資（用八達通卡）最低票價為HK$3.7，用咗特惠站之後，車費會減至HK$1.7，比相同車程嘅特惠車資最低票價HK$2.4重要平。

2009年7月1號，港鐵喺深圳地鐵福田口岸站收費區內增設適用於落馬洲站嘅特惠站，有HK$3車費回贈，曾經係唯一一個設喺香港境外嘅特惠站以及曾經係所有特惠站中最高嘅優惠金額。至7月18號，港鐵位於紅磡站城際直通車入境禁區嘅特惠站，用嗰個特惠站之後喺紅磡站入閘搭市區線，可享最多HK$5車費回贈（已經喺2010年1月18號取消）。

2010年7月19號，港鐵喺新渡輪（澳門）高速雙體船上（澳門往九龍）增設適用於柯士甸站、尖沙咀站嘅特惠站，提供HK$6車費回贈，優惠金額係所有特惠站中最高嘅。

## 港鐵特惠站位置
### 港鐵車程減收HK$3

***亞洲國際博覽館**嘅港鐵特惠站分別位於**東大堂地下及一樓**（喺2010年11月9號至11月29號期間）

### 港鐵車程減收HK$2

***英皇娛樂廣場**嘅港鐵特惠站喺**地下扶手電梯旁邊**
***大角咀市政大廈**嘅港鐵特惠站喺**地下升降機左方**
***駿發花園商場**嘅港鐵特惠站喺**便利店對出去房協長者居住中心嘅商場通道**
***海港城**嘅港鐵特惠站喺**港威2樓3302號舖對面，扶手電梯側**
***中環至半山自動扶手電梯系統**嘅港鐵特惠站喺**[[大館|中區警署]]附近**

### 港鐵車程減收HK$1

### 已取消嘅特惠站

## 車站啟用前特別優惠
呢一種特惠站暫時只有西營盤站啟用之前設立過喺西營盤嘅4間7-11裏面。

*睇[[西營盤站#西營盤站啟用前特別優惠]]*

## 參考

## 出面網頁

*港鐵特惠站位置
*約克之家「港鐵特惠站」
國際刑警組織

**國際刑警組織**（）係世界性警察組織，開會嗰陣會用英文同法文做官方語言。

成員國有中國、美國、紐西蘭、加拿大、英國、法國、德國等。

## 出面網頁

* 
* 
* 
* 
* 
*
蠄

蠄，音，用響「蠄蟧」「蠄蟝」呢啲詞語。

## 參考
* 漢典
* 中國哲學書電子化計劃子典
* 康熙字典
崩紗

係一類嘅昆蟲，又叫「蝴蝶」；不過如今已經好少人用呢個詞。而家啲人講嘅「崩紗」可以係：

*崩紗 (小食)，一種小食。
*崩紗腩，一種牛腩。
Irisbus EuroRider

**Irisbus EuroRider**，原名**歐霸EuroRider**，代號**391**或**397**，係歐霸（後改為Irisbus）出嘅一款長途及旅遊客車底盤，可以配唔同車身。
韓係來報紙

**韓係來報紙**（；）係大韓民國報紙之一，1988年5月15號由韓國退休記者宋建鎬創辦。本社喺韓國首爾市麻浦區。

## 出面網頁
* 韓係來報紙
* 韓係來報紙
* 韓係來21 - 姊妹報紙
馬利奧系列

**馬利奧系列**係任天堂推出嘅一系列電子遊戲，由馬利奧做主角 ，好多時重有佢細佬Luigi出場。遊戲嘅目的最常見係馬利奧由反角Koopa手上救番Peach公主。

馬利奧（初時英文版係叫Jumpman，日文版就冇名）係由電子遊戲設計人宮本茂設計，並成為1981年出嘅Donkey Kong（金剛）遊戲要控制嘅角色。1983年，馬利奧同佢新設計嘅細佬Luigi喺孖寶兄弟出場。多年嚟，馬利奧喺大概200隻遊戲出現過，馬利奧系列遊戲賣出咗超過4億份，成為歷嚟最好賣嘅電子遊戲系列。

## 系列
馬利奧系列亦衍生出多款系列：

*孖寶賽車系列
*孖寶派對系列
*紙片馬利奧系列
*馬利奧&路易治RPG系列

## 玩法

喺馬利奧系列平台遊戲，動作主要包括跳起踩死敵人，同埋避開敵人攻擊。喺後來嘅3D遊戲，有時要同多個敵人打埋身肉搏戰，過關亦可能有唔同要求，好似係打敗敵人或者解決問題。喺成個系列，儲升級法寶係遊戲嘅一個主要部分。

喺2D遊戲，每一關都係線性，並分為幾個唔同嘅世界，每一關都有啲隱藏嘅嘢，同埋跳關水管。早期2D遊戲嗰啲關只得一個出口，下一關亦冇得揀。超級孖寶兄弟3係第一隻提供世界地圖嘅遊戲。喺遊戲裏面，啲關顯示喺地圖上面，馬利奧行邊條路都有得揀。同一個世界嘅關唔順序玩甚至係跳關都得。超級馬利奧世界開始出現多過一個出口嘅關，開邊條新路視乎馬利奧喺嗰關邊個出口走。此外啲關過咗之後可以玩完再玩，而唔會迫你去下一關。

超級馬利奧64，超級馬利奧陽光同超級馬利奧 奧德賽：呢幾款3D遊戲嘅關唔係線性，而係採用箱庭玩法。馬利奧要喺每一關攞Power Star／Shine Sprites／力量之月，攞得越多就去到越多地方。

超級馬利奧銀河，超級馬利奧銀河2，超級馬利奧3D樂園同超級馬利奧3D世界：呢幾款3D遊戲嘅關係運用傳統線性玩法，同2D嘅遊戲模式相似

### 不時出現嘅法寶
喺超級孖寶兄弟遊戲首次出現裝嘢嘅「箱」，佢哋入面有銀仔或者升級法寶。

超級蘑菇（スーパーキノコ，Super Mushroom）係種紅色加白點（原本係紅色加橙點）嘅蘑菇，同馬利奧差唔多大細，喺超級孖寶兄弟首次出現。馬利奧一攞到個蘑菇就可以變大隻（即係超級馬利奧），可以打爛一啲磚頭，同埋中咗招亦只會變返細隻而唔會即死（但亦有例外，例如跌落熔岩）。喺超級馬利奧狀態，大多數包含一個超級蘑菇嘅箱會提供更強嘅升級法寶，例如火花。喺RPG遊戲，呢啲蘑菇可以補充體力；而喺孖寶賽車系列，佢可以提供一次渦輪增壓加速。喺超級孖寶兄弟2有外觀相似嘅毒蘑菇（毒キノコ），一掂到就相當於中一次招。

1UP蘑菇（1UPキノコ，1-Up Mushroom）係種綠色加白點（原本係綠色加橙點）嘅蘑菇，同馬利奧差唔多大細，喺超級孖寶兄弟首次出現。馬利奧一攞到個蘑菇就可以獎一隻。

火之花（ファイアフラワー，Fire Flower），同樣喺超級孖寶兄弟首次出現，可以令馬利奧變成Fire Mario。Fire Mario可以掟火球做武器，打低敵人。另外又有冰花（アイスフラワー，Ice Flower）可以令馬利奧變成Ice Mario，喺超級馬利奧銀河可以喺水面同埋熔岩整個冰面出嚟行，而喺新超級孖寶兄弟Wii就可以掟冰球冰封敵人，並利用佢哋做平台或者掟死其他敵人。

星星（スーパースター，Starman）喺超級孖寶兄弟首次出現，馬利奧攞到佢就可以變成無敵一段時間，喺一啲遊戲裏面可以走得更快。而喺超級馬利奧銀河出現嘅彩虹星，功能同佢差唔多，但馬利奧會成身彩虹色。

金幣最早喺孖寶兄弟出現，喺超級孖寶兄弟同之後一啲系列遊戲，馬利奧儲夠100個銀仔就可以獎一隻。而喺馬利奧3D遊戲，銀仔可以補充體力（喺水底可以增加空氣）。而喺一啲遊戲好似RPG遊戲同埋孖寶派對系列，銀仔可以當錢使。 

水管係馬利奧系列一種常見嘅運輸方式。佢哋通常係綠色，但亦有啲係用第二啲色，並且有好多用途。水管可以通去遊戲裏面唔同地方，亦可能收埋敵人，又或者將馬利奧射上天。水管喺孖寶派對系列亦係一種法寶，可以跳去棋盤唔同地方。

## 角色
### 主要角色
所有人物主要喺競賽遊戲或外傳作品出場，但正篇遊戲至今大多只可以用馬利奧、Luigi進行遊戲。

;
:初出作品：咚奇剛（1981年）
:配音：
:本系列正篇作品嘅主人翁，意大利裔美國人嘅水管工，而家住喺蘑菇王國。身材矮又肥，性格勇敢無懼，成日都會義不容辭拯救陷入危機嘅蘑菇王國同對抗庫巴。

;
:初出作品：孖寶兄弟（1983年）
:配音：Julien Bardakoff（孖寶賽車64 日版、孖寶派對、孖寶派對2、孖寶賽車Advance）、（1997年－）
:馬利奧嘅雙胞胎細佬，從第二玩家（2-Player）衍生出嚟嘅角色，亦都係住喺蘑菇王國嘅水管工。身材較高瘦，但性格較為溫柔細膽。

*碧琪公主（ピーチ姫；英文叫Princess Peach，以前叫過做Princess Toadstool）
*（キノピオ；英文叫Toad）
*（ヨッシー）
*羅潔塔（ロゼッタ；英文叫Rosalina）

### 輔助角色
*黛西公主（デイジー姫；Princess Daisy）
*奇諾比珂（キノピコ；英文叫Toadette）
*奇諾爺爺（キノじい；英文叫Toadsworth）
*

### 敵人
*
*Koopalings（コクッパ）
**Roy Koopa（ロイ）
**Larry Koopa（ラリー）
**Iggy Koopa（イギー）
**Ludwig Von Koopa（ルドウィッグ）
**Lemmy Koopa（レミー）
**Wendy O. Koopa（ウェンディ）
**Morton Koopa, Jr.（モートン）
*庫巴 Jr.（クッパJr.；英文叫Bowser Jr.）
*Kamek（カメック）
*King Telesa（キングテレサ；英文叫King Boo）
*華利奧（ワリオ；Wario）
*華路易治（ワルイージ）

## 系列遊戲一覽

## 參考


## 出面網頁

*
猛獅A91

**猛獅A91**，對外稱為**猛獅SÜ273F**、**猛獅SÜ283F**、**猛獅SÜ293F**、**猛獅SÜ313F**、**猛獅SÜ323F**、**猛獅SÜ353F**、**猛獅SÜ363F**等等，係德國猛獅（MAN）出嘅一款大型長途巴士、旅遊巴士及校巴底盤。

佢喺2013年俾猛獅IC 19.xxx（RR8）取代。
猛獅A51

**猛獅A51**，對外稱為**猛獅18.310HOCL**、**猛獅18.320HOCL**、**猛獅18.350HOCL**、**猛獅18.360HOCL**、**猛獅18.370HOCL**、**猛獅18.400HOCL**、**猛獅18.410HOCL**、**猛獅18.420HOCL**、**猛獅18.460HOCL**等等，係德國猛獅（MAN）出嘅一款大型長途及旅遊巴士底盤。
化骨龍

化骨龍係廣東民間傳說中嘅一種生物。聽講佢個樣非常之似生魚，所以又有人叫佢做「生魚蛇」，同生魚唯一嘅分別，係多咗四隻腳，每隻腳有五隻爪。亦有個講法話，每一百條新孵來出嘅生魚仔裏面，就有一條係化骨龍。

傳聞話，如果食咗化骨龍，或者用佢來煲湯飲，身上嘅骨頭就會化晒而死。但係廣東人又鍾意食生魚來進補，於是就會撻生魚來避免食錯化骨龍。

不過呢啲都只係傳言，無科學根據。雖則有人話1950年代香港曾經有一家人飲咗化骨龍湯致死，新聞都有報過；又話1983年電視新聞同報章都曾經報過，有人撻生魚嘅時候發現化骨龍：但係由於年代久遠，如今都好難證實呢啲消息到底係堅定流。

另外，有人會將自己嗰竇仔女，叫做「化骨龍」，暗喻養大啲仔女好辛苦，心力交瘁，就好似自己棚骨俾人化咗咁樣。

## 出面網頁
* WUnique 論壇 » 泰恐怖 » 1950年代出現過化骨龍，一家飲了化骨龍嘅湯都死晒，當時香港新聞都報導過 (2007-07-11T21:47)
* 生魚化骨龍 (2006-06-02T17:37)
* 撻生魚 (2006-06-19)
東亞日報

**東亞日報**（；）係大韓民國一份報紙，同《朝鮮日報》、《中央日報》、《文化日報》並列韓國四大報紙，一年出到205萬份。1920年4月1號由韓國獨立運動家兼政治人金性洙，宋鎮宇創辦。現社主金載昊係金性洙曾孫。本社喺韓國首爾市鐘路區世宗路139。

## 姊妹報紙
* 《東亞科學紙》（dongascience）
* 《新東亞》
* 《東亞電磁紙》（dongaeconomy）

## 出面網頁
* 東亞日報
* 東亞科學紙 - 姊妹報紙
* 新東亞 - 姊妹報紙
撻生魚

廣東人鍾意食生魚進補，響劏生魚之前，會將條生魚猛咁撻，撻到佢暈為止。呢個行為叫做**撻生魚**。

撻生魚嘅目的，係方便劏魚。因為生魚非常生猛，離水幾個鐘頭都唔死，唔撻暈佢，劏嗰陣時就會掙扎，好難舞得佢掂。

不過，一般廣東人就唔係咁諗：佢哋撻生魚，係為咗避免食錯「化骨龍」而死。化骨龍係傳聞中嘅生物，外表極之似生魚，只係多咗四隻腳。但係化骨龍平時會縮埋佢啲腳，扮生魚扮到十足十，要到暈咗先致會伸返啲腳出來。所以廣東人劏生魚之前，要撻暈條魚，睇下佢會唔會凸返啲腳出來，見唔到有腳，先致敢劏來食。

因為成日做，撻生魚亦成為口頭禪來形容跌得好甘，好似：「尋晚去學柔道，俾人撻生魚撻足成晚。」

## 出面網頁
* 撻生魚 (2006-06-19)
* WUnique 論壇 » 泰恐怖 » 1950年代出現過化骨龍，一家飲了化骨龍嘅湯都死晒，當時香港新聞都報導過 (2007-07-11T21:47)
* 生魚化骨龍 (2006-06-02T17:37)
李裪

**李裪**（；），字**元正**（원정），史稱**朝鮮世宗**（조선 세종），韓國人通稱**世宗大王**（세종대왕），係大朝鮮國第四代國王（1418年-1450年在位）。

佢係諺文創造、發表者。1443年12月創造韓文28字，1446年9月發表，初時叫訓民正音，後改稱韓文。之前嘅韓國人係借用漢字。

而家韓國一萬元（만원）銀紙印咗佢個樣。

## 睇埋
* 李芳遠（朝鮮太宗）
* 李芳果（朝鮮定宗）
* 李瑈（朝鮮世祖）
* 李珦（朝鮮文宗）
* 李弘暐（朝鮮端宗）

## 出面網頁

* 世宗大王記念會
* 世宗大王宣揚會
* 世宗大王墓管理所
朝鮮日報

**朝鮮日報**（；）係大韓民國嘅主要報紙，韓國四大報紙「朝中東文」之一。1920年3月5號由韓國人趙鎮泰創辦。現任會長係方相勳。總部位於韓國首爾特別市中區太平路1街61。每日發行量超過120萬份。政治立場偏右翼，有保守主義同反共主義傾向。

## 姊妹報紙
* 《小年朝鮮日報》
* 《月刊朝鮮紙》
* 《周刊朝鮮紙》
* 《女性朝鮮》

## 參見
* 中央日報
* 東亞日報
* 文化日報
* 方應模

## 出面網頁

* 東亞日報
* 月刊朝鮮
* 周刊朝鮮 - 姊妹報紙
* 女性朝鮮 - 姊妹報紙
警隊博物館

**警隊博物館**（Police Museum）係以香港警隊為主題嘅博物館，收埋警隊歷史文物。

佢嘅前身係1964年成立嘅**警察歷史記錄委員會**。警隊博物館嚮1976年成立，原本喺中區警署，1982年搬到灣仔大生商業大廈，1988年再搬去甘道27號前灣仔峽道警署嗰度。

警隊博物館喺2009年11月2號至2010年10月16號因為要翻新而暫停開放。2021年5月31號起再一次暫停開放以進行翻新，2022年9月重新開放。

## 公共交通
;巴士
*新巴15線（交易廣場↔山頂）
*新巴15B線（天后站↔山頂，只限假日）

## 附近
*司徒拔道
*山頂道

## 出面網頁

*香港警務處–警察博物館
武烈王

**新羅武烈王**（韓文：**** ；），名**金春秋**（김춘추），亦都叫做**太宗武烈王**（태종무열왕），係韓國新羅高代王朝嘅第29代王（651年-660年），亦都係一位軍人。佢最出名嘅功績就係成功打敗咗百濟國，開始咗喺三國時期嘅統一工作。佢係韓國高代諸國通一竣嘅備君主，而佢嘅大仔就係文武王。

## 參見
* 文武王
* 金庾信

## 出面網頁
* 金春秋
* 太宗武烈王
文武王

**新羅文武王**（韓文：**** ；），名**金法敏**（김법민），係韓國高代王朝新羅軍人，第30代王（660年-681年）。武烈王是為長子，將軍金庾信佢嘅姪。韓國高代諸國通一君主，通稱韓國人為文武大王（문무대왕）。660年佢父親逝世前百濟征服，663年係百濟支援派倭國同盟軍，百濟復興軍征伐，後是唐軍與協功高句麗，668年征服高句麗，韓國統一。

## 參見
* 武烈王
* 金庾信

## 出面網頁
* 文武王
中央區 (東京都)

**中央區 (東京都)**係日本東京嘅其中一個區。

中央區係日本嘅金融中心。日本銀行、東京證券交易所都係喺呢豎。除此之外，銀座都係喺呢度。
港區 (東京都)

**港區**（）係日本東京都內23個特別區之一，係一個聚集著諸多外國大使館、國際氣氛濃厚嘅地區。
新宿區

**新宿區**（）係日本東京嘅其中一個區。

新宿區喺東京都入面正中央偏西，係日本最繁華嘅商業中心之一。其中最出名嘅係歌舞伎町，就係喺新宿區入面。

## 睇埋
*新宿
大生商業大廈

**大生商業大廈**（**Tai Sang Commercial Building**）係香港島灣仔一幢商業大廈，以寫字樓為主，冇商場，只有街鋪。以前係大生地產持有投資物業，之後招標拍賣，嚮2010年拆咗，2011年係一個建築地盤。

大生商業大廈，以前入面有間警察博物館。

大生商業大廈地址嚮軒尼詩道24號，近電車路、循道衛理大廈、衛蘭軒酒店、熙信大廈、PCCW大廈、溫莎公爵大廈、皇后大道東晏頓街、同莊士敦道口蘭杜街之間。

2007年，太古地產以13.6億港元嚮大生地產手上買入大生商業大廈，同埋隔籬嘅唐樓群一齊重建成商業大廈軒尼詩道28號。

## 參考
墨田區

**墨田區**係日本東京嘅其中一個區。

## 人口
### 日夜間人口
2005年夜間人口（居住者）係106,174人，區外通勤者同通學生、居住者在內嘅區內日間人口係262,514人，係夜間人口嘅1.136倍。
*戶數 : 117,324戶（2006年10月1號）
*外國人登錄者數 : 8,314人（2006年10月1號）

## 地理
喺東京都東部，西至隅田川，東至荒川、中川。被揀做水鄉百選。

### 連接住嘅其他行政區
* 北 - 足立區
* 北西 - 荒川區
* 東 - 葛飾區
* 南東 - 中央區
* 西 - 台東區
* 南西 - 江戶川區
* 南 - 江東區

## 參考
台東區

**台東區**係日本東京都嘅其中一個特別區。

## 地理
**位置**
* 東經139°46′47″、 北緯35°42′46.5″（上野公園7番20號、國立科學博物館）
**自然環境**
* 公園同綠地邊度都有，自然環境幾好。亦係東京都內自然環境破壞程度較低嘅地區。
* 區內四圍都有植櫻花木，隅田川周邊以外嘅住宅地、商業地等地都種櫻花木。

### 鄰近嘅行政區
;東京都
* 千代田區
* 文京區
* 荒川區
* 墨田區
* 中央區

;區沿革
* 1947年（昭和22年）3月15號 - 舊東京市下谷區同淺草區合併成立。
* 1997年（平成9年）3月15號 - 區誕生50周年。
* 2007年（平成19年）3月15號 - 區誕生60周年。
;主要事件
* 1950年（昭和25年）3月10號 - 台東會館事件。
* 1951年（昭和26年）3月21號 - 淺草美軍暴行事件。
* 1985年（昭和60年）11月29號 - 國電同時多發游擊事件。
千代田區

**千代田區**（）係日本東京嘅其中一個區。

日本天皇皇宮就係喺呢個區。千代田區亦係日本國會、日本最高法院、靖國神社所在，可以話係日本嘅政治中心。

東京嘅電器街──秋葉原，都係喺千代田區。